
Maka pada 5 safar tahun hijrah 1350 bersamaan 22 Jun tahun 
masihi 1931,telah bertanya kepada saya oleh setengah 
sahabat-sahabat saya daripada ahli-ahli gubahan setia kelab 
Muar: 

Apa hukum membaca kisah mawlid An-Nabi s.a.w di dalam 
bulan Rabi’ul awwal ? 

Dan adakah diberi pahala orang yang memperbuatnya atau 
tiada ? 

Dan apa hari atau malam yang terlebih afdhal bagi kita orang- 
orang Islam ? 

Maka apakala adalah pertanyaan sahabat saya itu dalam 
perkara-perkara yang sangat-sangat berharga dan besar 
taedahnya baginya dan bagi kita dan bagi saudara-saudara kita 
yang Islam yang tiada mengetahuinya.lalu saya menjawab 
kepadanya dengan perkataan saya insyaAllah akan saya 
tuliskan jawapan bagi pertanyaan tuan itu. 

Kemudian pada 7 Safar tahun 1350 bersamaan Jun tahun 
masihi 1931,saya pun tuliskan dengan ringkas sahaja dengan 
pertolongan Tuhan. 

Dan saya namakan ini risalah ; MESTIKA AJAIB. 

Saya jawab , Allahumma hidayatan lisshowab : 

Kata Imam Al-Hafiz As-Suyuthi dalam bab al-walimah ; 

Adalah padaku bahawasa asal beramal membaca kisah mawlid 
An-Nabi shollallahu ‘alaihi wasallam iaitu berkumpul manusia 
membaca al-Quran asy-syarif seberapa dapatnya dan 
membaca akan kisah permulaan pekerjaannya shollallahu 
‘alaihi wasallam dan barang yang telah berlaku pada diperanak 
akan dia shollallahu ‘alaihi wasallam daripada beberapa 
mukjizat. 

Kemudian diberi akan mereka itu jamuan.laitu setengah 
daripada bid’ah hasanah ( yang kebajikan ) yang diberi pahala 
akan orang yang memperbuat akan yang demikian kerana 
membesar dan mehormatkan Nabi kita Muhammad shollallahu 
‘laihi wasallam dan menzahirkan kesukaan dengan diperanak 
akan dia shollallahu ‘laihi wasallam.lntaha. 

Dan telah berkata Syeikhul Islam bagi Kerajaan Baladillah Al- 
Haram Makkah Al-Musyarrafah ; Al-Arif birobbihi al-Mannan 
As-Sayyid Ahmad Bin Zaini Dahlan dalam kitabnya yang 
bernama As-Sirah An-Nabawiyyah ; 

Bahawasa telah berlaku oleh adat manusia apabila mendengar 
mereka itu pada menyebut diperanak akan Nabi kita 
Muhammad shollallahu ‘alaihi wasallam , berdiri mereka itu 
kerana membesar dan mehormat akan dia shollallahu ‘alaihi 
wasallam.Dan ini berdiri mustahsan ( dituntut baik ) kerana 
barang yang ada padanya daripada membesar dan 
mehormatkan Nabi shollallahu ‘alaihi wasallam.Dan telah 
memperbuat akan yang demikian oleh beberapa banyak 
ulama’-ulama’ yang diikut akan dia. 

Dan telah berkata Al-Halabi dalam As-Sirah ; 


Maka telah mehikayat oleh setengah mereka itu bahawasa Al- 
Imam As-Subki telah berkumpul di sisinya beberapa banyak 
daripada ulama’-ulama’ yang ada pada masanya kerana 
khatam membaca kitab .Maka bergashidahlah oleh Abu 
Zakariyya Ash-Sharshari Al-Hanbali rahimahullahu ta’ala pada 
setengah qashidah-qashidahnya dalam perkara memuji akan 
Nabi shollallahu ‘alaihi wasallam demikian bunyinya ; 

Ertinya: 

Semolek-molek tullsan orang yang menulisnya dengan dakwat 
emas di atas kertas perak kerana memuji akan Nabi shollallahu 
‘alaihi wasallam itupun sedikit benar pujiannya., 

Dan bangun orang-orang yang mulia hal keadaannya berdiri 
berbaris atau berteleku di atas lutut-lututnya pada ketika 
mendengar akan kisah diperanakkan Nabi shollallahu ‘alaihi 
wasallam itu pun sedikit juga kehormatannya. 

Apa tidakkah Allah ta’ala telah menulis akan namanya shollahu 
‘alaihi wasallam atas arasyNya kerana membesarkan bagi Nabi 
shollallahu ‘alaihi wasallam ,ya I martabat setinggi-tinggi 
martabat (dialah Arasy) 

Maka apakala sampai pada perkataan Asharshari itu ; 

Imam As-Subki pun bangun berdiri dan sekelian orang - orang 
yang hadir dalam majlis itu pun bangun berdiri berbaris kerana 
bersetuju dan mengesahkan barang yang disebut akan dia oleh 
Asharshari itu. 

Maka dengan sebab itu jadilah kesukaan dan keriaan yang 
besar dalam majlis itu.lntaha. 

Kata Imam Abu Syamah guru Syeikh Al-lmam An-Nawawi ; 

Dan setengah daripada sebaik-baik perkara yang diadakan 
pada zaman kita Jaitu barang yang diperbuatkan akan dia pada 
tiap-tiap tahun pada hari yang bersamaan bagi hari 
diperanakkan Nabi kita Muhammad shollallahu ‘alaihi wasallam 
dengan bersedekah dan menzahirkan perhiasan dan 
kesukaan.Maka bahawasa yang demikian itu serta dengan 
memperbuat ihsan bagi segala fakir miskin iaitu menunjukkan 
kasih akan Nabi shollallahu ‘alaihi wasallam dan membesar 
akan dia dalam hati orang yang memperbuat akan yang 
demikian itu.Dan syukur akan Allah ta’ala atas barang yang 
telah dikurniai nikmat dengannya dengan dibangkitkan 
Rasulullah shollallahu ‘alaihi wasallam yang telah dijadi akan 
dia Rasul rahmat bagi sekelian alam. 

Dan telah berkata As-Sakhawi; 

Bahawasa membaca kisah mawlid An-Nabi iaitu telah menjadi 
kemudian daripada kurun yang ketiga ( kemudian daripada tiga 
ratus tahun daripada hijrah ), kemudian sentiasalah ahli-ahli 
Islam daripada sekelian negeri yang besar-besar membaca 
mereka itu akan kisah mawlid An-Nabi shollallahu ‘alaihi 
wasallam dan bersedekah pada malamnya dengan bermacam- 
macam sedekah dan mengamat-amati mereka itu dengan 
membaca kisah mawlid An-Nabi shollallahu ‘alaihi wasallam. 

Dan nyatalah pada mereka itu berkat dan kelebihannya yang 
am. 


7 



Dan telah berkata Ibnu Al-Jauzi ; 

Setengah daripada barang yang telah dicuba bahawasa orang 
yang membuat akan yang demikian itu adalah ia aman dalam 
tahun itu serta mendapat kesukaan dan hasil cita-citanya. 

Dan adalah mula-mula orang yang membuat akan yang 
demikian daripada raja-raja iaitu Raja Al-Muzhaffar Abu Sa’id 
yang memerintah Negeri Arbil. 

Dan kata Sibth Ibnu Al-Jauzi dalam Kitab Mir-atuzzaman ; 

Telah menceritakan kepadaku oleh setengah orang-orang yang 
hadir dalam setengah-setengah jamuan Raja Muzhaffar itu 
kerana membaca kisah mawlid An-Nabi shollallahu ‘alaihi 
wasallam bahawasa adalah ia telah membilang dalam jamuan 
itu lima ribu kambing yang dimasak dan sepuluh ribu ekor 
ayam dan seratus ekor kuda dan seratus ribu pinggan halwa 
dan dibelanjakan pada hari itu tiga ratus ribu paun . 

Dan beberapa banyak ulama’-ulama’ dan ahli-ahli sufi yang 
hadir dalam jamuan itu serta dipasang akan bara-bara dengan 
sebaik-baik gaharu. 

Dan telah mengeluar oleh Al-Hafiz Ibnu Hajar akan dalil 
beramal membaca kisah mawlid An-Nabi iaitu tsabit pada 
sunnah. 

Dan iaitu barang yang tersebut dalam Al-Bukhari dan Al-Muslim 
bahawasa Nabi shollallahu ‘alaihi wasallam telah datang ke 

Madinah , maka berjumpa ia akan yahudi-yahudi berpuasa 
pada Hari ‘Asyura.Maka bertanya ia shollallahu ‘alaihi wasallam 
akan mereka itu.maka berkata mereka itu ;iaitulah hari 
ditenggelam oleh Allah ta’ala akan Fir’aun dan diselamat la 
akan Nabi Musa dan kami puasa akan dia kerana 
kesyukuran.Maka sabda Nabi shollallahu ‘alaihi wasallam ; 
kami terlebih aula dengan Nabi Musa daripada kamu. 

Dan telah di mimpikan ( dinampakkan di dalam mimpi ) Abu 
Lahab bapa saudara Nabi kita shollallahu ‘alaihi wasallam dan 
yang mimpi itu ialah setengah daripada ahli-ahlinya kemudian 
daripada setahun daripada watatnya ( Abu Lahab ).Maka 
ditanya baginya ; apa hal engkau hai Abu Lahab ? Jawabnya ; 
aku dalam neraka melainkan bahawa diringankan daripadaku 
pada tiap-tiap malam Isnin dan aku isap air yang keluar antara 
dua jariku ini kerana aku telah merdehekakan hambaku yang 
bernama Tsuwaibah ketika ia menyuka akan daku dengan 
diperanak akan Nabi Muhammad shollahu ‘alaihi wasallam dan 
memberi ia akan susunya akan Nabi shollallhu ‘alaihi wasallam. 


Dan kata Syeikh Syamsuddin Muhammad : 

1^1 jjJJ ^ ( 3 , ^ 

\Sc^'J oLo 'j 

Adalah makna ini syair iaitu bagaimana kata Ibnu Al-Jauzi 
juga.laitu apabila ada Abu Lahab yang katir yang diturun akan 
ayat Tabbat yada Abi Lahabin dengan mencela akan dia dan 
tiada ada cela lebih daripadanya,maka tiba-tiba dibalas akan 
dia dalam neraka.Melainkan diringan akan azab daripadanya 
pada tiap=tiap malam Isnln kerana sukanya diperanak akan 
Nabi shollallahu ‘alaihi wasallam.Maka apatah lagi orang-orang 
Islam yang mengesakan Tuhan lagi membuat kesukaan pada 
hari diperanak akan dia shollallahu 'alaihi wasallam.Dan lagi 
memberi sedekah ia kadar yang sekuasa atasnya kerana 
kasihnya akan Nabi shollallahu ‘alaihi wasallam.Demi umurku 
bahawa balasannya daripada Tuhan Robbul Karim memasuk 
la akan dia dengan limpahnya dalam syurga. 

Dan kata Sidi Al-Hasan Al-Bashri; 

Aku sangat suka jikalau ada bagiku emas seperti Jabal Uhud 

( satu bukit yang ada dalam Madinah ) sekalipun.necaya aku 
belanja akan dia kerana membaca kisah mawlid An-Nabi 
shollallahu ‘alaihi wasallam . 

Dan kata Syeikh Al-Junaid Al-Baghdadi; 

Siapa hadir waktu membaca kisah mawlid An-Nabi dan 
membesar ia akan dia shollallahu 'alaihi wasallam , maka 
sungguh berbahagialah ia dengan iman. 

Kata Sidi l\/la’ruf Al-Karkhi; 


Siapa mensediakan kerana membaca kisah mawlid An-Nabi 
shollallahu ‘alaihi wasallam - makanan , serta mengumpul ia 
akan saudara-saudara dan memasang ia akan pelita dan 
memakai ia dengan pakaian yang baharu yang molek serta 
memakai akan bau-bauan kerana membesarkan bagi 
diperanak akan dia shollallahu ‘alaihi wasallam.dikumpul akan 
dia oleh Allah ta’ala pada Hari Kiamat serta puak yang pertama 
daripada segala nabi-nabi dan adalah ia pada ‘ala illiyyin ( pada 
setinggi-tinggi daripada syurga yang tinggi). 

Dan barangsiapa membaca mawlid An-Nabi shollallahu ‘alaihi 
wasallam dan diletakkan wang perak atau wang emas serta 
dicampurkannya dengan wang-wang yang lain, jatuh atasnya 
berkat dan tiada mewarisi papa orang yang empunya wang 
itu.Dan tiada kosong tangannya dengan berkat dibaca kisah 
mawlid An-Nabi shollallahu ‘alaihi wasallam. 

Dan telah berkata Imam Al-Yafi’i; 

Barangsiapa mengumpul akan saudara-saudaranya daripada 
muslimin kerana membaca mawlid An-Nabi shollallahu ‘alaihi 
wasallam dan mensedia ia bagi mereka itu jamuan serta 
membuat ihsan, jadilah ia dengan sebab membaca kisah 
mawlid An-Nabi dibangkit akan dia oleh Allah ta’ala pada Hari 
Kiamat serta dengan as-siddiqin wa asy-syuhada’ wa as-solihin 
dan adalah ia dalam syurga Jannatunna’im. 

Dan telah berkata As-Sarri As-Saqati; 

Barangsiapa meqasad hendak pergi kepada tempat orang 
membaca Mawlid An-Nabi shollallahu ‘alaihi wasallam , maka 
sungguhnya megasad ia akan satu raudhah ( kebun ) daripada 
kebun-kebun syurga.Kerana tiada ia meqasad akan tempat itu 
melainkan yang ia suka dan kasihkan Rasulullah shollallahu 
‘alaihi wasallam dan sabdanya shollallahu ‘alaihi wasallam ; 



Barangsiapa kasih akan daku adalah ia sertaku dalam syurga. 

Dan telah berkata Sulthanul Aritin Jalaluddin As-Suyuthi dalam 
kitabnya yang bernama “Al-Wasail fi syarh Asy-Syamail”; 

Tiada ada daripada rumah atau masjid atau tempat yang 
dibaca di dalamnya kisah Mawlid an-Nabi shollallahu ‘alaihi 
wasallam melainkan dikelilingi oleh malaikat akan ahli-ahli 
rumah dan tempat-tempat itu dan dilimpahkan atas mereka itu 
oleh Allah Ta’ala dengan rahmat dan dikelilingi dengan nur oleh 
Jibril,Mikail,lsrafil,Qorbail,’Ainail,Shoffun,Haffun dan Al- 
Karubiyyun. 

Maka sekelian mereka itu meselawat ( memintakan ampun ) 
atas orang yang mengadakan bagi membaca kisah Mawlid An- 
Nabi shollallahu ‘alaihi wasallam. 

Diceritakan bahawa adalah dalam masa Raja Amirul Mukminin 
Harun Ar-Rasyid , seorang muda yang ada di dalam Bashrah 
yang membazir atas dirinya. 

Dan adalah ahli-ahli negeri itu memandang kepadanya dengan 
pandangan yang mehinakan kerana perbuatannya yang tidak 
baik. 

Melainkan apabila sampai pada bulan Rabi’ul Awwal bersiap ia 
membasuh akan bajunya dan memakai dengan bau-bauan 
yang harum serta bersolek dan membuat ia akan jamuan dan 
dibaca akan kisah Mawlid An-Nabi shollallahu ‘alaihi wasaliam. 

Dan berkekalanlah ia atas ini hai sehingga beberapa masa 
yang panjang. 

Kemudian apakala ia mati.mendengar oleh ahli-ahli negeri - 
suatu suara berkata; 


% ^dji j l ijj.^i 


Hendaklah hadir sekelian kamu hai ahli-ahli Negeri Bashrah 
dan saksi olehmu akan jenazah satu wali daripada awHya'AHah 
ta’ala,maka adalah ia mulia di sisiku. 


Maka ahli-ahli negeri itu pun hadir pada jenazahnya dan 
menanam mereka itu akan dia.kemudian mimpi mereka itu 
akan dia dengan memakai dengan pakaian Sundus ( sejenis 

sutera yang tebal ) dan Istabrag ( sejenis sutera yang nipis 
yang halus). 

Maka ditanya akan dia ; dengan apa engkau boleh dapat ini 
kelebihan ? 

Jawabnya ; ialah dengan sebab aku telah membesar dan 
mehormatkan hari diperanakkan Nabi Muhammad shollallahu 
‘alaihi wasallam 

Dan lagi diceritakan bahawasa adalah zaman Khalitah Abdul 
Malik Bin Marwan , seorang muda yang molek parasnya dalam 
Negeri Syam. 

Dan adalah ia lalai dengan kesukaan menunggang akan kuda. 

Maka adalah pada satu hari menunggang ia akan kudanya dan 
tiba-tiba terperanjat kudanya dan melari ia akan dia sehingga 
pada segala jalan-jalan dan lorong-lorong Negeri Syam itu. 

Dan tiada ada daya baginya pada hendak menahan akan 
kudanya itu hingga sampai ia pada muka jalan di sisi pintu 
istana khalitah itu dan terjemuh ( terlanggar ) ia kepada 
seorang kanak-kanak daripada anak-anak khalitah itu. 

Dan tiada daya ia pada hendak mengelak akan bahaya itu. 

Maka kuda itupun melanggar akan anak raja itu lalu keluar 
rohnya daripada jasadnya. 

Maka seketika iu juga sampai pekhabaran itu kepada khalitah. 


14 



Maka memerinah ia menangkap akan orang muda itu dan 
dibawa ke hadapannya. 

Maka apakala nyatalah bagi orang muda itu jadi bahaya yang 
dahsyat atas dirinya, terlintas dalam hatinya berkata-kata “jika 
dilepas akan dia oleh Allah Taala daripada ini bala’ yang besar 
, aku buat satu jamuan yang besar dan aku baca dalamnya 
Mawlid An-Nabi s.a.w. 

Pendeknya ,apakala dibawa akan dia ke hadapan khalitah dan 
memandang khalitah iu akan dia dengan senyum kemudian 
daripada telah sangat murka dan dukacita yang besar. 

Dan sabdanya ; hai apa engkau pandai sihir. 

Jawabnya ; tidak ... wallahi ya amiral mukminin. 

Maka sabdanya; 


Aku maatkan akan dikau. 

Dan tetapi hendaklah engkau khabarkan kepadaku apa-apa 
yang engkau kata dalam hati engkau. 

Jawab orang muda itu ; aku telah berkata-kata dalam hatiku : 

Jika dilepas akan daku oleh Allah Taala darlpada Ini bahaya 
yang besar,aku buat jamuan kerana membaca Mawlid An-Nabi 
s.a.w. 

Maka sabdanya ; 

Aku maaf akan dikau dan ambillah ini seribu paun kerana 
Mawlid An-Nabi s.a.w dan halal darah anakku bagi engkau. 

Maka orang muda itu pun balik serta membawa kurnia khalifah 
itu seribu paun. 

Dan dimaaf akan dia daripada gisas kerana berkat niat yang 
bersih hendak membaca kisah Mawlid An-Nabi s.a.w. 

Dan telah tersebut dalam Mawlid Syaratil Anam kata Abdul 
Wahid Bin Ismail; 

Adalah seorang laki-laki dalam Mesir membuat jamuan kerana 
Mawlid An-Nabi s.a.w pada tiap-tiap tahun. 

Dan adalah sebelah rumahnya seorang laki-laki yahudi. 

Dan berkata isteri yahudi itu ; kerana apa jiran kita orang Islam 
itu membelanja ia besar-besar pada tiap-iap seumpama ini 
bulan ( Rabiul Awwal). 

Maka berkata suaminya ; orang itu menyangka bahawasa 
Nabinya diperanak akan dia dalam ini bulan.Dan kerana itulah 
membuat ia akan yang demikian kerana kasih dan memuliakan 
baginya dan bagi hari diperanakkannya. 

Maka pendeknya,diamlah kedua-kedua itu. 

Kemudian pada malamnya tidurlah kedua-dua itu. 

Maka mimpi isteri laki-laki yahudi dalam tidurnya melihat ia 
akan seorang laki-laki yang elok parasnya lagi hebat dan 
masuk ke dalam rumah jirannya yang Islam itu. 

Dan sekelilingnya beberapa banyak orang-orang daripada 
sahabat-sahabatnya dan membakar bara-bara serta mehormat 
mereka itu akan dia. 

Maka berkata isteri laki-laki yahudi bagi seorang laki-laki 
daripada mereka itu ; siapa ini laki-laki yang sangat elok 
wajahnya. 

Maka jawab laki-laki itu kepadanya ; inilah Rasulullah s.a.w 
masuk ia dalam dalam ini rumah kerana memberi selamat atas 
ahli ini rumah dan kerana meziarah ia akan mereka itu kerana 
suka mereka itu dengannya. 

Maka kata isteri yahudi itu baginya ; adakah mahu dia berkata- 
kata dengan daku apabila aku bercakap dengannya. 

Katanya na’am ( bahkan ). 

Maka datang ia kepadanya s.a.w dan berkata ia ;Ya 
Muhammad. 

Menjawab ia s.a.w ; Labbaiki. 

Maka berkata isteri yahudi itu ; engkau menjawab pada 
seumpama aku ini dengan talbiah.Dan aku bukan daripada 
agama engkau dan tetapi aku ini daripada seteru engkau. 

Maka menjawab Rasulullah s.a.w kepadanya ; demi Allah 
Tuhan yang membangkit akan daku menjadi nabi dengan 
sebenar-benar ,tiada aku hendak menjawab akan seruan 
engkau itu - hingga telah aku telah ketahui bahawasa Allah 
Taala telah memberi hidayah kepada engkau. 

Maka kata isteri yahudi itu ; sebenar engkau nabi yang mulia 
dan engkaulah yang dihormati yang sebenar.Binasalah orang 
yang menyalahi perintah engkau dan rugilah orang yang jahil 
akan darjah engkau.Hulurkanlah tangan engkau. 


Maka aku kata ; 

jjb-t 3 "4^1 'yj '4 V 01 l^j 




Aku bersaksi bahawa tiada tuhan meiainkan Aliah dan aku 
bersaksi bahawa engkau adalah Nabi Muhammad utusan 

Allah. 


Kemudian berjanjilah ia dengan Allah di dalam hatinya 
bahawasa besok pagi yang ia hendak bersedekah dengan 
sekelian hartanya yang dimilikinya dan membuat jamuan 
kerana Mawlid An-Nabi s.a.w oleh sebab sangat-sangat 
sukanya dengan dapat masuk Islamnya dan kerana syukurnya 
mendapat melihat barang yang dilihat akan dia dalam 
mimpinya itu. 


18 



Maka apabila berpagi-pagi besok melihat ia akan suaminya 
telah bersiap dengan bersungguh-sungguh hendak membuat 
walimah (jamuan). 

Maka hairan ia pekerjaan suaminya itu.Dan berkata ia 
(isterinya) itu bagi suaminya ; aku tengok akan dikau bersiap 
bersungguh-sungguh kerana apa? 

Jawab suaminya ; ialah kerana orang yang engkau telah 
masuk Islam di hadapannya semalam. 

Maka kata isterinya ; siapa yang memberitahu kepada engkau 
daripada ini rahsia yang tersembunyi dan siapa kasi tengok 
akan dikau atas ini hal. 

Maka jawab suaminya ; iaitulah orang yang aku telah masuk 
Islam di hadapannya kemudian daripada engkau. 

JAWAB YANG KEDUA 

Bersalah-salahan ulama’ apa malam yang terlebih atdhal ? 

Maka kata setengah ulama’ ; malam diperanakkan Nabi iaitu 
terlebih atdhal daripada segala malam. 

Dan kata Ibnu Hajar ; malam Lailatul qadr iaitu terlebih atdhal 
daripada malam diperanakkan Nabi s.a.w. 

Dan kata setengah ulama’ malam Isra’ iaitu terlebih atdhal 
daripada malam Lailatul Qadr , tetapi dinisbahkan baginya 
Nabi s.a.w. 

Dan adalah seafdhal-afdhal hari daripada tujuh hari iaitulah 
Hari Jumaat kerana dimerdehekakan oleh Allah Taala padanya 
enam ratus ribu pemerdehekaan daripada neraka.Dan 
barangsiapa mati dalamnya di tulis oleh Allah Taala baginya 
pahala syahid dan dipelihara akan dia daripada fitnah kubur. 

Ketahui olehmu bahawasa pada hakikat, malam diperanakkan 
Nabi s.a.w iaitulah hari raya bagi kita orang-orang Islam. 

Dan apa nikmat yang terlebih besar daripada dizahirkan Nabi 
kita yang karim pada waktu yang azhim.Yang telah hasil 
padanya beberapa kelebihan atas sekelian maujudat 
,kerananyalah s.a.w dijadi akan dia oleh Allah Taala rahmat 
bagi sekelian alam. 

Maka ratalah dengannya nikmat atas sekelian makhluk 
bagaimana tirman allah Taala ; 

T/ada aku jadi akan dikau rasul ya Muhammad melainkan 
rahmat bagi sekelian alam. 

Oleh yang demikian hendaklah kita hemmah dan berhari raya 
dan bersuka ria kita pada malam itu dengan membaca Ouran 
Asy-Syarif , kisah Mawlid An-Nabi s.a.w,berjamu dan 
bersedekah kepada fakir miskin. 

Ingatan. 

Apabila dibaca akan Mawlid An-Nabi dalam satu-satu majlis , 
maka hendaklah orang-orang yang hadir dalam majlis itu duduk 
dengan adab.Jangan mereka itu bercakap berbual atau 
menghidap rokok atau cerut dalam majlis itu.Tetapi hendaklah 
mereka itu duduk dengan adab dan tawadhu’. 

Oleh sebab saya datang akan perkataan ini di sini.kerana saya 
telah berjumpa beberapa tempat kumpulan orang-orang kerana 
membaca Mawlid An-Nabi s.a.w.Maka setengah mereka itu 
berbual-bual dan setengah mereka itu menghisap rokok. 

Mendahului saya mengucapkan terima kasih kepada tuan-tuan 
yang membaca risalah ini sekiranya didapati yang terlangsung 
kalam saya pada perkara-perkara yang membawa kepada 
salah atau kurang adab.diharapkan serta 
dibetulkan.Walhamdulillahi Robbil ‘alamin. 

Telah tamatlah saya menulis ini risalah lepas Asar hari Jumaat 
9 Satar 1350 Hijrah bersamaan 26 Jun 1931 Masihi. 

Walhamdulillah awaalan wa akhiran. 

Ahqarul wara; 

Haji Abu Bakar Bin Haji Hasan Muar 
Bandar Maharani Muar 
9 Safar 1350 

KITAB 


JOGAN PERIKATAN 

PADA MENYATAKAN SUNAT 
BERLAFAZ DENGAN USHOLLI 


Disusun akandia 
Oleh 


Haji Abu Bakar Bin Haji Hasan 
Muar-Johor 
Translaterasi ke Rumi 
Abu Al-Baqir 

jjju ^ U ^ (jJ\ UiJl 

j 3 lj^] L *>j (J*^ ^^UJ\ j o^U^\j 

J ci-^' C^ j j (J^j 

Amma ba’du ; 


Maka telah datang kepada saya setengah sahabat-sahabat 
saya bertanyakan hukum berlafaz dengan niat 
sembahyang,adakah sunat atau bid’ah. 

Maka jikalau dikatakan sunat.adakah baginya nash? 

Maka telah sayajawab mengatakan sunat. 

Kemudian datang mereka itu pula kepada saya minta saya 
jadikan satu risalah yang kecil dalam perkara itu.Supaya jadi 
peringatan bagi mereka itu dan sahabat-sahabat mereka itu. 

Maka saya jawab ; insya Allah. 

Maka pada seharibulan Zulqi’dah tahun 1346,saya pun 
memulailah menulis akan ini risalah dengan mukhtasar, 

Dan tiada saya tulis padanya melainkan barang yang saya 
naqal daripada kitab-kitab karangan bagi ulama’-ulama’ yang 
masyhur bagaimana yang saya sebutkan di bawah ini. 

Dan iaitu : 

Kitab Shahih Al-Bukhari dan Al-Muhazzab^ bagi karangan Asy- 
Syeikh Al-lmam Al-Allamah Az-Zahid Abu lshaq Ibrahim Bin Ali 
Bin Yusut Al-Fairuz Abazi Asy-Syairazi dan Al-Ghurarul 
Bahiyyah bagi Al-Allamah Syeikh Al-lslam Zakariyya Al-Anshari 
dan At-Tuhfah bagi Al-Allamah Asy-Syeikh Ibnu Hajar Al- 
Haitami dan An-Nihayah bagi Al-Allamah Asy-Syeikh 
Muhammad Ar-Ramli. 

Dan saya harap mudah-mudahan dikurnia oleh Allah nafa'at 
dengannya akan saya dan saudara-saudara dan sahabat- 
sahabat saya.Dan saya nama akan dia. 

JOGAN PERIKATAN 




Ketahui olehmu bahawasanya berlafaz dengan niat 
sembahyang seperti kata Ushalli ..(hingga akhir) iaitu bukan ia 
daripada bid’ah yang merosakkan agamajetapi ialah sunat. 


Kerana ta’kid ( mengkuatkan ) dan kerana menjauhkan 
daripada lupa. 


^ Oan adalah wafat Asy-Syeikh Al-lmam Al-Ailamah A 2 -Zahicl Abu l5haq Ibrahim itu dalam tahun 476 HiJrah.Dan 
memula ia mengarang akan kitab Al-Muhazzab itu dalam tahun 455 dan selesal ia daripadanya dalam tahun 
469.Dan inilah kitab sangat-sangat masyhur pada fuqaha' AsY'Syafi'iyyah.Maka mula-mula orang yang 
membuat syarahnya lalah Al-Yati'! Abu lshaq Ibrahim Bin Manshur Al''lraqi Asy-Syati'! yang telah wafat dalam 
tahun 596.6esarnya sepuluh juzu'.Dan yang kedua mensyarah akan dia oleh Imam Dhiyauddln Abu Umar wa 
Utsman Bin Isa Al-Hazayani Al-Marini yang wafat dalam tahun 602 besarnya 20 jiiid.Tetapi tiada habis 
melainkan sampai Kitab Asy-Syahadah menama ia akan dia Isti^sha li mazhabil ulama' wal fuqaha'.Dan yang 
ketiga Abu Az-Zabih Ismail bin Muhammad AI-Hadromi.Kedua-dua Itu dalam satu masa.Dan yang keempat Al- 
Imam Muhyiddin Abu lakariyya Yahya Bin Syaraf An-Nawawi yang wafat dalam tahun676 hingga bab Ar- 
Riba.Kemudian disempurna akan dia Taqiyyuddin Ali Bin Abdul Kafi As-Subki yang wafat dalam tahun 756.Dan 
ada beberapa banyak ulama' lagi yang mensyarahkan atas Al-Muhazzab itu tiada saya sebutkan di sini.Bolehlah 
lihat dalam Kitab Ksyfuzzhunuh dan lain. 

Apatah lagi bagi orang-orang yang awam. 

Maka bahawasa kebanyakkan daripada mereka itu jika tiada 
berlafaz dengan lidahnya tiada dapat ia hendak mehadirkan 
dalam hatinya akan barang yang dituntut pada niat itu. 

Dan kebanyakkan ulama’ Syafi’iyyah mengkuatkan pada 
mengatakan sunatnya kerana digiaskan atas berlafaz dengan 
niat haji. 


Dan tersebut dalam An-Nihayah dalam juz’ yang pertama pada 
muka 340 ; 


^ 3 34 


3 


Dan disunatkan bertutur dengan barang yang diniatkan dahulu 
sedikit daripada takbir.Supaya menolong oleh lidah akan hati 
dan kerananya terlebih jauh daripada was-was dan supaya 
keluar darlpada khilat orang yang mewajib ia akan dia. 


Dan tersebut dalam Al-Ghurarul Bahiyyah dalam bab Al- 
Wudhu’ pada muka 85 ; 


iaiiJ' 3^ 3^ ^ 3 (3 

Dan bermula tempatnya “niat” dalam hati.Dan sungguhnya 
telah menyebut akan dia oleh an-Nazhim seperti asalnya dalam 
bab as-sholah dan az-zakah. 

Kerana barang yang dikata qil wajib berlafaz pula pada 
sembahyang kerana besarnya.Dan daripada dipadakan 
dengan lafaz pada zakat kerana menyerupanya dengan 
menunaikan hutang. 

Dan bermula yang mu’tamad pada sekelian itu sembahyang 
dan zakat dan lain “ hati yakni niat dalam hati”.Tetapi berlafaz 
itu sunat.... 


Dan tersebut dalam Shahih Bukhari ; 

( Ertinya ini suatu bab pada menyatakan mengangkatkan suara 

dengan talbiah) 




Telah mekhabar akan kami Sulaiman Bin Harb.mekhabar akan 
kami Hammad Bin Zaid daripada Ayyub daripada Abi Oalabah 
daripada Anas radhiallahu ‘anhu katanya ;telah sembahyang 
Nabi shollallahu ‘alaihiwasallam dalam Madinah akan zohor 
empat rakaat dan Asar di Zil Halitah dua rakaat dan aku dengar 

akan mereka itu “Nabi dan sahabat-sahabatnya yang ada 
bersama-samanya shollallahu ‘alaihi wasallam” 
mengangkatkan suara-suara mereka itu dengan keduanya “niat 
haji dan umrah” sekelian mereka itu. 


Dan tersebut dalam Al-Muhazzab dalam Juz yang pertama 
pada muka 205 ; 


Z\ 3 j ^ UJd 3i2„ jL- 3 ^ 33-^j 

oi.Jjui 3^ 


Dan setengah daripada sahabat-sahabat kita “Syafi’iyyah” 
orang yang berkata ; bermula yang terlebih atdhal bahawa 
berlafaz ia dengannya yakni dengan yang diniatkan.Kerana 
barang yang telah diriwayat oleh Saidina Anas katanya; aku 
dengar Rasulullah shollahu ‘alaihi wasallam bersabda 
“Labbaika” pada haji dan umrah.Dan kerana apabila seseorang 
melafazkan niatnya adalah ia lebih jauh daripada lupa. 


Dan tersebut dalam Al-Muhazzab dalam bab niat al-wudhu’ 
pada muka 13 ; 


. jST 34^ ^3^ 3 Usl 1 j^ 


( Maka jika berlafaz ia dengan lidahnya dan meniat ia dengan 
hatinya maka iaitu terlebih muakkad^) 


^ Yakni lebih ditekankan. 

Dan adalah yang yang demikian tiada faraq^ antara niat 
mengambil air sembahyang dan sembahyang. 

Dan adapun ibarat Al-Muhazzab pada niat sembahyang yang 
mengambil dalil dengannya oleh setengah orang yang 
meinkarkan atas menegahkan sunat berlafaz dengan niat 
itu.Maka bahawasanya yang ia tiada kuasa yakni lemah ia 
memtaham akan ibarat Al-Muhazzab itu. 


Dan ini nash ibarat Al-Muhazzab dalam bab As-Sholah pada 
muka 69 iaitu ; 


3^ ijr® (33'^ ^3^ iSy i-l-JuiJl 4^1 3^^ 3 


Dan bermula niat itu tardhu daripada fardhu-fardhu 
sembahyang.Kerana sabdanya shollallahu ‘alaihi wasallam; 
bahawasa tiada sah segala amal pada syara’ melainkan 
dengan niat .Dan bagi tiap-tiap seseorang barang yang 
diniatnya.Dan kerananya ibadah mahdhah^Maka tiada sah ia 
dengan tiada niat seperti puasa.Dan bermula tempat niat itu 

^ Yakni tiada beza. 

* Keluar dengan kata ibadah - makan dan seumpamanya.Dan keluar dengan kata mahdhah (khallshah) - iddah 
dan menutup aurat dan seumpama keduanya.Dan adalah iddah itu bukan ibadah mahdhah kerana maksud 
daripadanya pada ghalib hendak mengetahui baraaturrahlm (rahim kosong dahpada kandungan).Dan 
menutup aurat ,dan jika ada ia satu syarat sekalipun tetapi bukan ia ibadah mahdhah.Dan kehendak 
daripadanya memeliharakan daripada mata manusia.Dan kerana inilah wajib menutup aurat orang yang tiada 
mukallaf dan tiada daripada ahli sembahyang dan ibadat seperti orang yang gila dan kanak-kanak yang belum 
mumayyiz.Maka wajib atas walinya menutupkan auratnya. 

dalam hati.Maka jika meniat ia dalam hatinya.tiada berlafaz 
dengan lidahnya memadailah ia akan dia.Dan setengah 
daripada sahabat-sahabat kita ‘syafi’iyyah’ orang yang berkata 
; meniat ia dengan hati dan berlafaz ia dengan lidah - tiada ia 
“ini goul” sesuatu.lntaha.® 


i 3ls ^ i 3^ 3^ 3 rs 3 

]^\ jl4lt 4!11 ^ i 'V 35 Jai Jp 

4. i crH 3 # UI 3 

LoJ ijJC (jt jlf' jL^iill *^3^ (3^ v..^j 4^1 s3l^ IjiGbJ.uJii**^ ^ 
.j)c liilj p^iij ^ (Ji> (_>3 »®'l Jj^l Jj 


Bermula perkataannya ‘ dan setengah darlpada sahabat- 
sahabat kita daripada mazhab Syafi’i orang yang berkata ( 
sehingga akhir )’.Dan bermula maknanya bahawa setengah 
daripada sahabat-sahabat kita orang yang berkata ; tiada 
memadai dipadakan dengan niat sahaja.Tetapi tiada boleh 
tidak pada memadai daripada berlafaz dengan lidah.Maka 
menjadi ia akan berlafaz itu wajib kerana terhenti memadai itu 
atasnya. 


Dan tiada qoul yang mengatakan wajib berlafaz itu sesuatu 
yakni tiada boleh dihitungkan dengannya.Kerana bahawasanya 
itu dhaif. 


Yakni pendapat ini adalah harus bahkan sunat sebagaimana yang dinashkan oleh para ulama muktabar. 

Dan demikianlah ibarat Al-Muhaz 2 ab mendatang ia mula-mula 
dengan qoul yang muktamad.Kemudian mendatang ia 
kemudian daripadanya dengan barang yang menentangi ia 
akan dia “lawannya” daripada qoul yang dhait supaya 
dinashkan atas dhaitnya seperti barang yang ditaham akan dia 
oleh tiap-tiap orang yang menuntut ilmu. 

Dan bukan pada ibarat Al-Muhazzab itu mendatangkan bagi 
menatikan sunat berlafaz itu daripada asalnya.Taammal.® 

Demikianlah kata Al-Allamah Ali Bin Abdullah Ath-Thoyyib Al- 
Azhari Amin tatwa^ Asy-Syafi’iyyah. 

Dan tersebut dalam At-Tuhfah dalam Juz yang kedua pada 
muka 112 ; 


^ 3 LcLJ, j^\ 3 

.1 iTl. 


Dan disunatkan bertutur dengan barang yang diniatkan dahulu 
sedikit daripada takbiratul ihram.Supaya menolong oleh lidah 
akan hati.Dan supaya keluar daripada khilat orang yang 
mewajib akan dia akan berlafaz dengan niat pada tiap-tiap 
ibadat” dan jika sangat-sangat dhaif sekalipun.®Dan kerana 
digiaskan atas barang yang akan datang dalam kitab Al-Hajj 


^ Yakni telitilah dan fahami baik-baik Ibarat kitab tersebut. 

^ Amin fatwa yakni setiausaha fatwa 

^ Yakni sekaiipun pendapat yang mengatakan wajib berlafaz itu adalah pendapat yang sangat dhaif. 

,tertolak dengannya inkar orang yang meinkarkan dengan 
bahawasanya tiada dinagalkan. 


Dan adapun ibarat At-Tuhfah dalam kitab Al-Hajj dalam fasal 
al-muhrim muka 55 dalam juz yang keempat.maka iaitu : 







Bermula orang yang berkehendak mengerjakan ihram berniat 
ia dalam hatinya - wajib.Kerana khabar bahawasa tiada sah 
segala amal pada syara’ melainkan dengan niat.Dan berlafaz ia 
dengan lidahnya - sunat.Kerana mengikut akan Nabi 
shollallahu ‘alaihi wasallam.Maka berkata ia : 


j 


Sahaja aku mengerjakan haji dan ihramlah aku dengannya 
lillahi taaia,Labbaikallumma labbaik..hingga akhir. 


Maka telah kita ketahui daripada nash-nash yang tersebut 
bahawasa berlafaz dengan niat sembahyang ,yakni berkata 
dengan ushalli ..hingga akhir..iaitu sunat. 

Oleh yang demikian janganlah kita tertipu dengan perkataan 
orang-orang yang mengatakan berlafaz dengan niat itu 
bid’ah.Kerana sesat faham mereka itu. 

Dan berpeganglah kita dengan perkataan-perkataan ulama' - 
ulama’ yang masyhur dan kitab- kitab mereka itu.Bagaimana 
yang telah saya sebutkan di atas ini. 

Ingatan yang ringkas. 

Bahawasa asal pada segala hukum syar’iyyah bahawa tiada 
diambil satu daripadanya melainkan daripada Kitabullah ( 
Quran ) atau Sunnah Rasulullah shollallahu ‘alaihi wasallam 
pada perkataan atau perbuatan atau daripada ijma’ atau qias 
yang shahih. 

Dan dua perkara ini kembali kedua-dua itu pada hakikat 
kepada Kitabullah dan Sunnah Rasulullah shollallahu ‘alaihi 
wasallam. 

Maka oleh yang demikian tiada harus bagi seseorang manusia 
bahawa berkata ia pada satu perkara daripada beberapa 
perkara ini tardhu atau wajib atau sunat atau harus atau 
makruh atau haram atau shahih atau tasid atau mani’ atau 
sebab atau syarat melainkan adalah perkataannya itu diambil 
daripada dalil daripada dalil-dalil yang empat yang menunjuk ia 
atasnya akan sebagai tunjukkan yang shahih. 

i_ ULjji jiju Ijjjis Uj 

Telah tamatlah saya menulis Jogan Perikatan ini dengan 
ringkas sahaja pada 3 Zulqa’idah tahun 1346 bersamaan tahun 
Masihi 1928 dalam Muar Bandar Maharani - Johor. 

Walhamdulillahi Robbil ‘alamin.AMIN. 


Ahgarul wara ; 

Haji Abu Bakar Bin Haji Hasan Al-Muari 

TAUPAN YANG MEMALUI 


ATAS HURAIAN HAJI THAHIR 
AL-MINANGKABAWI 

Pada menjawab akan perkataan yang ia berkata sembahyang 
gobliah Jumaat itu bidaah. 

Oleh 

Haji Abu Bakar Bin Haji Hasan 
Muar Johor 


Translaterasi ke rumi: 
Abu Al-Baqir 

^^L*Jlj e^^Ltiallj ^^j^i,laj\ Jt^l 

: jtsu lol j ‘Lfi^ (j)"^ j 

Adapun kemudian daripada itu , maka pada 1 Rabiul 
awwal tahun 1351 maka mehadiah oleh seseorang daripada 
sahabat-sahabat saya akan sebuah kitab yang bernama " 
Huraian yang membakar; taman persuraian Haji Bakar ” pada 
menyatakan dua rakaat gobliyyah Jumaat karangan Tuan Haji 
Thahir Jalaluddin Al-Minangkabawi. 

Kemudian saya pun baca akan kitab itu dari awal hingga 
akhirnya.Maka saya dapati ada dua belas orang daripada 
ulama’ wahabi yang ada dalam Mekah dan daripada anak-anak 
murid Muhammad Abduh dalam Mesir yang memuji dan 
mengaku akan kitab itu . 

Dan tujuan kitab itu mei’tiradh akan kitab saya yang 
bernama “Taman Persuraian” yang menjawab dan 
membatalkan perkataan-perkataan Tuan Haji Thahir Al- 
Minangkabawi yang mengatakan sembahyang gobliyyah 
Jumaat itu bid’ah yang ada tersebut dalam kitabnya yang 
bernama ‘‘Tazkiratu muttabi’i as-sunnah fi ma uf’alu qobla wa 
ba’da al-Jumuah”. 

Maka oleh sebab kedua-dua belas orang itu menyokong 
dan memuji akan kitab Huraian yang membakar itu,tidak patut 
pula saya tidak mehargakan kitab yang dipuji oleh mereka itu. 

Maka oleh yang demikian , pada 5 Rabi’ul awwal 1351 
saya tuliskan sedikit pada menjawab akan kitab huraian yang 
membakar itu dengan ringkas sahaja; jangan tidak.Kerana 
tiada berapa taedah pada hendak melanjutkan pada soal jawab 
dalam perkara sembahyang gobliyyah Jumaat.Kerana 
bahawasa adalah hukumnya iaitu sunat.Dan iaitu telah 
masyhur pada sekelian orang-orang Islam yang ada empunyai 
ilmu agama Islam yang sebenar yang bermazhabkan dengan 
mazhab Imam Syafi’l dan mazhab Imam Hanafi. 

Dan saya nama akan kitab ini : Taufan yang memalui ; 
atas huraian Haji Thahir Al-Minangkabawi pada menyatakan 
sunat sembahyang gobliyyah Jumaat. 


Bandar Maharani Muar - Johor 
5 Rabi’ul awwal 1351 bersamaan 1932 
Oleh : 

Haji Abu Bakar Bin Haji Hasan 

Ketahui olehmu bahawasa adalah sembahyang gobliyyah 
Jumaat ( dahulu daripada Jumaat) iaitu sunat bagaimana yang 
ada tersebut dalam Sunan Abi Daud dan Ibnu Majah dan lain. 

Dan bagaimana kata ulama’ Syafi’iyyah yang masyhur 
yang ada tersebut dalam kitab-kitab mereka itu yang masyhur 
yang berpegang dan beramal dengannya oleh sekelian orang- 
orang Islam yang ada dalam dunia ini yang mengikut akan 
Mazhab Imam Asy-Syafie radhiallahu ‘anhu. 

Dan setengah daripada mereka itu iaitu : 

1. AI-allamah Al-lmam An-Nawawi dalam Al-Minhaj dan dalam 
Al-Khulashah dan lain. 

2. AI-ailamah qadhi al-qudhah syeikh masyaikh al-lslam Abu 
Yahya Zakariyya Al-Anshari dalam Syarah Manhaj Ath-Thullab 
dan lain. 

3. AI-Allamah Ibnu Hajar Al-Haitami dalam At-Tuhfah dan dalam 
Pathul Jawad dan lain. 

4. AI-Allamah Ibnu Qasim dalam Hasyiah At-Tuhfah. 

5. AI-Allamah Syamsuddin Muhammad Ar-Ramli dalam 
Nihayatul Muhtaj dan lain. 

6. AI-Allamah Yusuf Al-Ardibli dalam Anwar. 

7. Al-Allamah Jalaluddin Al-Mahalli dalam syarah 

Minhajuttholibin. 

8. AI-Allamah Syihabuddin AI-Qolyubi dalam Hasyiah atas 
syarah Al-Allamah Jalaluddin Al-Mahalli. 

9. AI-Allamah ‘Umairah dalam Hasyiah atas syarah Al-Allamah 
Jalaluddin Al-Mahalli. 

10. AI-Allamah Asy-Syeikh Al-Khatib Asy-Syarbini dalam 
Mughni Al-Muhtaj dan lain. 

11 .Al-Allamah Asy-Syeikh Ibrahim Al-Barmawi dalam 
Hasyiahnya atas syarah Al-Ghayah. 

12.AI-Allamah Asy-Syihab Abi Abbas dalam Hasyiah atas 
syarah Ar-Raudh. 

Dan beberapa banyak ulama’-ulama’ yang masyhur lagijiada 
saya sebutkan di sini .Dan sekelian mereka itu mengatakan 
sembahyang gobliyyah Jumaat itu sunat.Bolehlah lihat dalam 
kitab-kitab yang tersebut. 

Dan telah datang beberapa hadis Nabi s.a.w yang 
menunjukkan sembahyang gobliyyah Jumaat itu sunat. 

Dan setengah daripadanya iaitu bagaimana kata Imam Al-arifin 
Al-Allamah Sidi Muhammad Az-Zarqani atas shahih Al- 
Muwattha’ bagi Imam Al-Aimmah dan ‘Alim Al-Madinah Malik 
Bin Anas dalam juz yang pertama pada muka 306 ; 

Telah berkata Ibnu Batthal bahawasa telah menyebut Ibnu 
Umar : bermula Jumaat itu ialah kemudian daripada masuk 

waktu Zohor.Kerana Nabi s.a.w adalah ia sembahyang sunat 
Jumaat dalam rumahnya.Bersalahan sembahyang sunat 
Zohor. 


Katanya ; adalah hikmat padanya bahawasa Jumaat apakala 
adalah ia ganti daripada Zohor dan diigtisharkan ( dipendekkan 
) padanya atas dua rakaat , meninggal ia s.a.w membuat 
sembahyang sunat kemudian daripada Jumaat dalam masjid 
kerana takut bahawa disangka oleh manusia bahawasa 
sembahyang sunat itu iaitulah yang dibuang yakni yang 
dipotong daripada sembahyang Zohor.Maka jadilah tardhu 
Zohor itu tinggal lagi dua rakaat. 

Dan atas ini hikmat , maka tiada memperbuat ia s.a.w akan 
sembahyang sunat dahulu daripada Jumaat yang berhubung 
dengannya ( dengan Jumaat) dalam masjid [ 1 ]. 

Kerana makna inilah takut disangka oleh manusia akan yang 
tersebut. 


Dan [ 2 ] kerana riwayat Abi Daud dan Ibnu Hibban daripada 
Ayyub daripada Nati’; 

Katanya ; adalah Ibnu Umar memanjang ia akan sembahyang 
dahulu daripada Jumaat dan sembahyang ia kemudian 
daripadanya dua rakaat dalam rumahnya.Dan mekhabar ia 
bahawasa Nabi shollahu ‘alaihi wasallam adalah ia 
memperbuat akan yang demikian.Dan telah dijadikan hujjah 
dengannya oleh Imam An-Nawawi dalam Al-Khulashah atas 
metsabitkan sunat Jumaat yang dahulu daripadanya ( daripada 
Jumaat). 

Dan telah berkata Tuan Haji Thahir Al-Minangkabawi dalam 
kitabnya yang bernama Huraian yang membakar pada muka 
51 demikian katanya; 

Dan tiada terluput kita menyebutkan kepada tuan-tuan 
pembaca keadaan perbuatan Hadratul Padhil Al-Haj Abi Bakar 
tatkala ia menagal perkataan Al-Hafiz AI-‘Asqalani pada 
perkara ini pada muka 7 daripada risalahnya sampai kepada 
perkataannya ; telah dijadikan dia hujah oleh An-Nawawi dalam 
Al-Khulashah atas metsabitkan sunat Jumaat yang ada dahulu 
daripadanya sahaja. 

Dan tiada ia menagal perkataannya bahawasanya ulama’ telah 
menolak akan hujah An-Nawawi itu.Dan menyatakan kehendak 
perkataan Ibnu Umar radhiallahu ‘anhuma dengan khabar yang 
dinagalnya daripada Al-lmam Al-Laits Bin Sa’d daripada Nafi’ 
daripadanya.Kerana jikalau Hadratul Padhil ia menagal akan 
yang demikian nescaya tiada didapatnya hujah pada yang 

dinagalnya itu.Tetapi perbuatannya itu merosakkan 
kepercayaan pada yang dinagal dan yang dibangsakannya 
daripada agwal kepada ahlinya.lntaha.lnilah perkataan Haji 
Thahir Al-Minangkabawi itu. 

Saya jawab : 

Betul saya tidak datangkan perkataan yang menolak akan 
hujah Imam An-Nawawi itu kerana tiada boleh kita berpegang 
dengannya.Dan bukan perkataan yang menolak itu ada 
tersebut dalam Pathul Bari bagi Imam AI-‘Asqalani itu sahaja , 
tetapi ada tersebut juga dalam Syarah Shahih Al-Muwattha’ 
bagi Imam Az-Zarqani. 

Maka adalah perkataan keduanya demikian [ '] telah ditolak 
dengan bahawasa perkataan Ibnu Umar itu ; 


liJJi j 

“ Dan adalah ia shallallahu ‘alaihi wa sallam memperbuat ia 
akan yang demikian “ 


laitu kembali kepada sembahyang sunat ba’diahnya.Kerana 
riwayat Al-Laits daripada Nafi’; 


^ (3 j 

( Adalah Abdullah apabila ia sudah sembahyang Jumaat 
berpaling ia daripada masjid maka sembahyang ia dua rakaat 
di rumahnya.Kemudian berkata ia ;adalah Nabi shallallahu 
‘alaihi wasallam memperbuat ia akan yang 
demikian.Dikeluarkan dia oleh Muslim ) 

Dan adapun perkataan Ibnu Umar itu ; 

( Dan adalah ia yakni Ibnu Umar memanjang ia akan 
sembahyang dahulu daripada Jumaat) 

(V) Maka jika kehendaknya kemudian daripada masuk waktu 

,maka tiada sah bahawa ada ini hadis martu’ .Kerananya ( Nabi 
) shallallahu ‘alaihi wasallam adalah ia keluar apabila telah 
gelincir matahari .Maka berbimbang ia dengan membaca 
khutbah kemudian dengan sembahyang Jumaat. 

(‘^) Dan jika ada kehendaknya dahulu daripada masuk waktu 
,maka adalah yang demikian sembahyang sunat mutlag bukan 
sembahyang sunat rawatib.Tiada boleh dijadikan hujah pada ini 
hadis bagi sunat Jumaat dahulu daripadanya.Tetapi ialah sunat 
mutlap.lntaha 

Saya jawab bagi yang bertanda [ >]: 

laitu kembali kepada sembahyang ba’diah maka iaitu jauh 
daripada maknanya yang zahir.Dan adalah maknanya yang 

zahir dikembalikan kepada barang yang diperbuat Ibnu Umar 
daripada sembahyang gobliah dan ba’diah Jumaat. 

Dan tiada suatu kaedah dan tiada suatu dalil yang ada 
menunjukkan kepada ba’diah tidak kepada gobliah.Taammal.® 


Dan adapun hadis yang diriwayat Al-Laits daripada Nafi’; 


^ ^ jlT 


Maka bahawasa ini hadis iaitu menunjukkan Nabi shallallahu 
alaihi wasallam sembahyang sunat ba’diah Jumaat di 
rumahnya maka iaitu betullah bagaimana kata Ibnu Umar 
itu.Tetapi bukan ini hadis menatikan Nabi shallallahu ‘alaihi 
wasallam tidak ada ia sembahyang gobliah Jumaat di 
rumahnya.Baik-baik faham jangan melarat. 


Saya jawab bagi yang bertanda dan ( : 


Bahawa adalah kehendak Ibnu Umar itu iaitu memanjang ia 
akan sembahyangnya kemudian daripada gelincir matahari dan 
dahulu daripada Nabi s.a.w membaca khutbah dan kemudian 
daripada telah sembahyang Nabi s.a.w sunat gobliah Jumaat 
di rumahnya s.a.w. 

Oleh sebab ada perbuatan Nabi s.a.w yang demikian , 
berkhabar Ibnu Umar itu ; 

^ Yakni perhatikanlah baik-baik. 

dAli Jii]u 

Bahawasa Nabi s.a.w memperbuat ia akan yang demikian. 

Maka jika tidak ada Nabi s.a.w memperbuat akan yang 
demikian ,adakah berani Ibnu Umar berkata akan yang 
demikian dengan dusta.Saya percaya tentulah ia tidak 
berani.Taammal dan tahamkan baik-baik. 

Maka jika tidak betul perkataan Ibnu Umar itu adakah berani 
diaku oleh Abi Daud dimasukkan dalam sunannya. 

Dan lagi jikalau tidak betul ini hadis.adakah mahu Imam An- 
Nawawi menjadikan hujah dengannya dalam kitabnya “Al- 
Khulashah” pada metsabitkan sunat gobliah Jumaat.Dan 
bukankah yang mensyarahkan hadis Muslim itu Imam An- 
Nawawi itu juga.Apa Imam An-Nawawi itu bodoh ? 

Dan jikalau tidak betul sembahyang gabliah Jumaat itu sunat 
daripada perbuatan Nabi s.a.w,adakah berani Imam An- 
Nawawi itu dan Syeikh Ibnu Hajar dan Syeikh Ar-Ramli dan 
Syeikhul Islam Zakariyya Al-Anshari dan Syeikh Khatib Asy- 
Syarbini dan lain mengatakan sunat sembahyang gobliah 
Jumaat itu dalam kitab-kitab mereka itu yang telah saya 
sebutkan dahulu yang diamal dengannya oleh sekelian ulama’ 
Islam yang ada dalam dunia ini masyrig maghrib yang 
bermazhabkan dengan mazhab Imam Syafi’e. 


44 



Dan adakah seseorang Islam yang berakal ,yang berilmu 
berani mengatakan Imam An-Nawawi dan sekelian ulama’- 
ulama’ yang tersebut itu palsu bagaimana sesetengah kaum 
yang mujtahid palsu yang ada pada hari ini. 

Dan adakah ulama’-ulama’ yang kemudian daripada Imam An- 
Nawawi dan kemudian daripada Ibnu Hajar dan Syeikh A-Ramli 
dan Syeikh Khatib Asy-Syarbini dan Syeikhui Islam Al-Anshari 
dan Syeikh Jalaluddin Al-Mahalli ada mengarang kitab-kitab 
dalam perkara ilmu feqah pada mazhab Asy-Syafi’e seperti 
mereka itu yang diaku dan yang dipakai oleh orang - orang 
Islam yang berilmu seluruh dunia ini sama ada di dalam Mekah 
atau dalam Mesir atau lain. 

Dan bahawasa adalah orang yang me’itirad akan perkataan 
Ibnu Umar itu ialah dengan sangka-sangkanya ( jika 

kehendaknya.dan jika kehendaknya sahaja ).Maka iaitu 

tiada boleh kita terima dengan sangka-sangka. 

Dan lagi tiada disebutkan nama orang yang menolak akan 
perkataan Ibnu Umar itu .kerana lemah dalil bagi penolaknya 
itu. 

Dan adalah Imam AI*‘Asqalani dan Imam Az-Zarqani sendiri 
tiada berani menolak akan perkataan Ibnu Umar itu.Cubalah 
muthala’ah kitab Pathul Bari bagi Imam AI-‘Asqalani dalam juz 
yang kedua pada muka 355 dan syarah Imam Az-Zarqani atas 
syarah Al-Muwattha’ dalam juz yang pertama pada muka 306. 

Dan lagi ada tersebut dalam syarah Al-Allamah Jalaluddin Al- 
Mahalli atas Minhajutthalibin dalam juz yang pertama pada 
muka 207 mengatakan sembahyang dua rakaat dahulu 
daripada Jumaat itu sunat.Kerana hadis Ibnu Majah iaitu ; 


33 “^ 3 

• ^35 j 3? 3 c}§^j 3^ 3^ 


Datang Sulaik Al-Ghathfani dan Rasulullah s.a.w dalam 
khutbah .Maka bersabda ia baginya ; adakah engkau sudah 
sembahyang dahulu daripada bahawa engkau datang.Katanya 
; tiada.Sabdanya s.a.w ; maka sembahyang olehmu dua rakaat 
dan ringkaskan olehmu pada keduanya. 


Dan adalah zahir makna ini hadis ; adakah engkau sudah 
sembahyang dahulu daripada engkau datang dari rumah 
engkau. 


Dan kerana ini makna kata Al-Auza’l; 


ei jkotjLkij 3^^ (3^ '3^ 3^ 34^ 3 (3*^ 


Jika ada ia sudah sembahyang dalam rumahnya dahulu 
daripada bahawa ia datang,maka jangan ia sembahyang lagi 
apabila ia masuk masjid .Intaha. 


Lihatlah dalam Pathul Bari bagi Imam AI-‘Asqalani atas Sahih 
Al-Bukhari dalam juz yang kedua pada muka 340. 

Dan adalah makna perkataan Imam AI-'Auza’l iaitu jangan ia 
sembahyang lagi dengan niat gobiiah Jumaat apabiia ia masuk 
masjid kerana ia sudah sembahyang akan dia 
dirumahnya.Tetapi sunat ia sembahyang dua rakaat dengan 
niat tahiyyatui masjid. 

Dan kata Al-Allamah AI-Qolyubi daiam Hasyiahnya atas Syarah 
Al-Allamah Jalaluddin Al-Mahalli dalam Juz yang pertama pada 
muka 207: 


,^\ d' 3 


Bermula perkataannya - adakah engkau sudah sembahyang 
dahulu daripada bahawa engkau datang - iaitu sharih pada 
bahawasanya bukan dikehendakkan dengan dua rakaat itu 
tahiyyatul masjidjetapi kedua ayat itu sunat Jumaat.Maka sah 
ihram dengan keduanya dengan niat sunat Jumaat .Dan 
sembahyang tahiyyat itu masuk dalam keduanya.Dan jika 
tiada ia meniat akan dia sekalipun. 


Dan kata Tuan Haji Thahir Al-Minangkabawi dalam kitabnya 
yang bernama "Huraian yang membakar” pada muka 28 
panjang iebar., demikian bunyinya : 


47 



Ketunggalan Ibnu Majah dengan tambahan “dahulu daripada 
engkau datang” itu sungguhnya telah menjadikan syaz dan 
tiada boleh dipakai akan dia ....( sehingga akhir katanya). 

Saya jawab : 

Tiada seorang daripada orang yang ada empunyai ilmu yang 
ada berkata bahawasa hadis Ibnu Majah ini tidak boleh dipakai 
melainkan daripada Tuan Haji Thahir Al-Minangkabawi itu 
sahaja yang berkata demikian. 

Dimana kitab ada menyebutkan hadis Ibnu Majah ini tidak 
boleh dipakai.unjukkanlah.Hingga perkataan Abu Syamah yang 
dinagal akan dia oleh Haji Thahir Al-Minangkabawi itu ke dalam 
kitab yang bernama Huraian yang membakar pada muka 30 
pun tiada menetapkan ini hadis tidak boleh dipakai. 

Tetapi kata Abu Syamah ; bermula perkataan yang 
diriwayatkan dia oleh Ibnu Majah “dahulu daripada engkau 
datang ” itu diihtimalkan bahawa ada maknanya dahulu 
daripada engkau menghampir kepadaku bagi mendengar 
khutbah.Dan bukan dikehendaki dahulu daripada engkau 
masuk ke dalam masjid.Kerana bahawasa sembahyangnya 
dahulu daripada ia masuk ke masjid itu tiada 
disyariatkan...(sehingga akhir). 

Maka inilah perkataan Abu Syamah itu. 

Maka adalah ihtimal Abu Syamah itu boleh juga ,tetapi jauh 
daripada maknanya yang zahir.Dan adapun maknanya yang 
zahir inilah yang dijalankan oleh kebanyakkan ulama’-ulama’ 
yang masyhur.Lihatlah perkataan Jalaluddin Al-Mahalli dan Al- 
‘Auza’i dan perkataan AI-Qolyubi di atas ini. 

Dan adapun perkataan Abu Syamah itu iaitu - kerana 
bahawasa sembahyangnya dahulu daripada ia masuk ke 
masjid itu tiada disyariatkan. 

Maka saya jawab : 

Adalah perkataannya itu tidak betul.Kerana adalah 
sembahyang Qobliah Jumaat itu setengah daripada sunat- 
sunat rawatib bagaimana kata Imam An-Nawawi dan lain 
bagaimana yang saya sebutkan dahulu. 

Maka adalah waktunya iaitu daripada masuk waktu 
sembahyang tardhu hingga keluarnya.Maka sunat 
disembahyang akan dia sama ada dalam rumahnya atau dalam 
masjid. 

Dan kata Ibnu Batthal ; bahawasa telah menyebut Ibnu Umar 
bermula Jumaat itu ialah kemudian daripada masuk waktu 
Zohor.Kerana Nabi s.a.w adalah ia sembahyang sunat Jumaat 
dalam rumahnya.Bersalahan sembahyang sunat Zohor.Dan 
adalah hikmatnya iaitu telah lalu saya sebutkan .lihatlah di 
sana. 

Maka oleh sebab telah didapati oleh Ibnu Hajar dan Jalaluddin 
Al-Mahalli dan lain,bahawasa orang yang meriwayat akan ini 
hadis iaitu adil lagi dipercayai akan dia lagi kuat pengingatnya 
.Menjadi mereka itu akan dia dalil bagi sunat gobliah Jumaat 
dalam kitab-kitab mereka itu.maka jikalau tidak betul ini hadis 
adakah munasabah bagi Syeikh Ibnu Hajar dan Syeikh 
Jalaluddin dan lain .mengambil dalil dengannya bagi sunat 
gobliah Jumaat. 

Ketahui olehmu,bahawasanya apabila bersalah-salahan ulama’ 
daripada perkataan Asy-Syeikhain ( Ar-Rafi’i dan An-Nawawi ) 
menjalan oleh mereka itu kepada berpegang dengan perkataan 
Al-Allamah Ibnu Hajar dalam segala kitab-kitabnya.lstimewa 
pula dalam At-Tuhfah kerana telah dibaca akan dia kepada 
pengarangnya oleh beberapa ulama’ al-muhaqqiqin yang tiada 
dapat dihinggakan .Dan telah metashih oleh mereka itu akan 
dia dengan seberapa cermat. 

Dan demikian juga menjalan oleh mereka itu kepada 
berpegang dengan perkataan Al-Allamah Muhammad Ar-Ramli 
.istimewa pula dalam kitabnya yang bernama An- 
Nihayah.Kerana telah dibaca akan dia kepada pengarangnya 
400 ulama’ al-muhaqqiqin.Dan telah metashih oleh mereka itu 
akan dia sehabis-habis cermat. 

Demikianlah kata As-Sayyid Al-Bakri dalam ‘lanatutthalibin 
dalam juz yang keempat pada muka 230 lihatlah di sana. 

Dan tiada seorang pun hingga hari ini yang ada mengatakan 
salah perkataan dan ibarat Ibnu Hajar yang ada dalam At- 
Tuhtah melainkan Tuan Haji Thahir Al-Minangkabawi yang ada 
mengatakan perkataan Ibnu Hajar paling punggung .Lihatlah 
dalam kitabnya yang bernama Tazkirah Muttab’i As-Sunnah . 

Tetapi yang saya dapati perkataan Tuan haji Thahir yang 
paling punggung lihatlah perkataan saya yang membatalkan 
perkataannya itu yang ada saya sebutkan dalam “Taman 
Persuraian” pada muka 19 hingga muka 21. 

Dan telah berkata Al-Allamah Zainuddin dalam Pathul Mu’in 
dalam Juz yang keempat pada muka 230 ; 

Ketahui olehmu bahawasa yang mu’tamad pada mazhab bagi 
mehukum dan tatwa iaitu barang yang ittifaq atasnya oleh Asy- 
Syeikhan ( Ar-Rafi’l dan An-Nawawi ) .Maka barang yang 
mejazam akan dia oleh Imam An-Nawawi ,maka barang yang 
mejazam akan dia oleh Imam Ar-Rafi’i - maka barang yang 
dirajih akan dia oleh kebanyakkan daripada ulama’.Maka orang 
yang terlebih alim ,maka orang yang terlebih wara’. 

Telah berkata guru kami; 

Inilah barang yang telah ittifaq atasnya oleh ulama’ al- 
muhaqqiqin al-mutaakkhirin dan barang yang telah diwasiat 
dengan menyuruh berpegang dengannya oleh segala guru- 
guru kami. 

Dan kata Imam As-Samhudi; 

Sentiasa segala guru-guru kami berwasiat akan kami dengan 
memberi tatwa dengan barang yang ada atasnya oleh Asy- 
Syaikhan ( Imam Ar-Rafi’l dan Imam An-Nawawi ).Dan jika 
dibangkang akan kita daripada kebanyakkan barang yang 
menyalahi oleh Imam Ar-Rafi’l dan Imam An-Nawawi 
sekalipun. 

Dan kata guru kami Ibnu Ziad ; 

Wajib atas kita pada ghalib barang yang ditarjih akan dia oleh 
Asy-Syaikhan (Imam Ar-Rafi’i dan Imam An-Nawawi ).Dan jika 
dinagalkan daripada kebanyakkan ulama’ menyalahi akan dia 
yakni akan barang yang ditarjih akan dia oleh Imam Ar-Rafi’l 
dan Imam An-Nawawi sekalipun.lntaha. 

( Ringkasan ) 

Maka telah kita dapati akan perkataan Imam An-Nawawi dalam 
Al-Minhaj dan lain mengatakan sembahyang gobliah Jumaat itu 
sunat. 

Dan adalah perkataannya yang di dalam Al-Minhaj itu iaitu : 

Dan disunatkan kemudian daripada Jumaat empat rakaat dan 
dahulu daripadanya barang yang dahulu daripada Zohor. 

Wallahu ‘alam 

Dan demikian juga kata Syeikh Ibnu Hajar dan Syeikh Ar-Ramli 
dan Syeikh Khatib Asy-Syarbini dan Syeikh Jalaluddin Al- 
Mahalli dan Syeikhul Islam Zakariyya Al-Anshari dan lain 
daripada mereka itu. 

Sekelian mereka itu menyebutkan dalam kitab-kitab mereka itu 
mengatakan sembahyang gobliah dan ba’diah Jumaat itu 
sunat. 

Maka oleh beberapa sebab yang telah lalu sebutnyajangan 
kita hiraukan dan jangan kita perdulikan siapa-siapa juga 
mengatakan sembahyang gobliah Jumaat itu bid’ah.Dan 
hendaklah kita berpegang dan memberi tatwa bagaimana 
barang yang telah ditetap oleh Imam An-Nawawi dan ulama’- 
ulama’ yang masyhur dalam kitab-kitab mereka itu yang telah 
saya sebutkan dahulu. 

Dan telah tersebut dalam kitab Huraian yang membakar pada 
muka 17 pada tentang perkataan Imam An-Nawawi 
rahimahullah yang ada tersebut dalam syarahnya atas Shahih 
Muslim Juz yang kelima dalam muka 149 dan iaitu ; 

Sungguhnya telah berkata Imam Malik dan Imam Abu Hanitah 
dan Imam Asy-Syafi’l dan kumpulan ulama’ daripada sahabat 
dan attabi’in dan yang kemudian daripada mereka itu - tiada 
harus Jumaat melainkan kemudian daripada gelincir 
matahari.Dan tiada menyalahi pada ini melainkan Imam Ahmad 

Bin Hanbal dan lshaq ,maka keduanya ini mengharuskan 
sembahyang Jumaat dahulu daripada gelincir matahari. 

Berkata Al-Qadhi ‘ladh dan telah diriwayatkan pada perkara ini 
beberapa banyak kenyataan daripada sahabat tiada sah 
daripadanya sesuatu pun melainkan barang yang ada atasnya 
al-Jumhur. 


Saya jawab : 

Adalah perkataan Imam An-Nawawi sangat-sangat betul ,yakni 
tiada sah sembahyang Jumaat dahulu daripada gelincir mathari 
melainkan kemudian daripadanya. 


Tetapi sunat disegerakan dan sunat disembahyangkan gobliah 
Jumaat dahulu daripada Jumaat,bagaimana kata Imam An- 
Nawawi itu dalam kitabnya yang bernama MinhajutThalibin dan 
iaitu : 


j (J 4 ® ^ 3 jJo j 


( Dan sunat kemudian daripada Jumaat empat rakaat dan 
barang yang dahulunya iaitu barang yang sunat dahulu 
daripada Zohor .Wallahu ‘alam ) 


Dan bagaimana kata Ibnu Umar yang telah dahulu sebutnya ; 

dJp) Jilj JS'*Jc- jJS' j\ 

( Bahawasa Nabi shallallahu ‘alaihi wasallam adalah ia 
mengerjakan yang demikian) 

Yakni sembahyang dahulu daripada Jumaat dan kemudian 
daripadanya. 

Dan bagaimana kata Ibnu Batthal yang telah lalu sebutnya.Dan 
bagaimana kata Ibnu Hajar dan Syeikh Ar-Ramli dan Syeikh 
Khatib asy-Syarbini dan Syeikhul Islam Zakariyya Al-Anshari 
dan Syeikh Jalaluddin Al-Mahalli dan lain daripada mereka itu 
daripada ulama’ al-muhaqqiqin as-shalihin. 

Cubalah muthalaah dan taammul baik-baik akan perkataan 
ulama yang tersebut dalam kitab-kitab mereka itu . 

Apa ada atau tidak mereka itu berkata bagaimana yang saya 
sebutkan.Dan apa adakah berlawanan antara perkataan- 
perkataan Imam An-Nawawi dalam syarah Muslim yang 
tersebut.Dan di antara perkataan-perkataannya yang ada 
dalam MinhajutThalibin dan lain dalam perkara masalah ini.Dan 
adakah berlawanan antara perkataannya dan antara perkataan 
ulama-ulama yang masyhur yang saya sebutkan dahulu.Allahu 
yahdi man yasya’. 

Ya Ikhwanna Al -Muslimin. 

Pandanglah perkataan Tuan Haji Thahir al-Minangkabawi yang 
mengatakan sembahyang qobliah Jumaat itu bid’ah .Yang ada 
tersebut dalam kitabnya yang bernama Huraian yang 
membakar pada muka 63 demikian bunyinya ; 

“Maka berkata ia (Haji Bakar bekas qadhi Muar) bahawasanya 
Nabi shallaliahu alaihi wasallam telah menyuruh orang-orang 
mengerjakan sembahyang gabliah Jumaat. 

Padahal jikalau tuan-tuan periksa segala kitab-kitab yang telah 
dikarang akan dia oleh al-ulama’ al-muhaqqiqun nescaya tiada 
tuan-tuan dapat daripada mereka itu seorang pun yang berani 
mendatangkan seumpama yang didatangkan dia oleh Haji 
Bakar bekas qadhi Muar yang telah memilih bagi dirinya 
kebinasaan dan tempat kedudukkan dalam api neraka 
Jahannam itu.Sebab kesukaan dan kegemarannya 
menunjukkan kepada orang bahawasanya ia seorang laki-laki 
yang empunyai ilmu yang luas dan pengetahuan yang besar 
yang telah menyampaikan dia kepada yang tiada boleh sampai 
kepadanya orang-orang yang dahulu dan yang kemudian 
daripada keadaannya dapat mengetahui perintah Nabi 
Muhammad Shollallahu alaihi wasallam yang menyuruh orang 
mengerjakan sembahyang qobliah Jumaat ini dengan 
khususnya. 

Na’uzu billahi minal jur’’ati ala Rasulillah.lntaha. 

Maka saya jawab: 

Akan perkataan Haji Thahir Al-Minangkabawi itu dengan 
ringkas sahaja.Dan saya tidak suka hendak menjawab akan 
perkataannya yang cemar itu.Tetapi kasihan dalam hati saya 
mendengarkan perkataan Haji Thahir Al-Minangkabawi itu. 

Bagaimanakah perasaannya berani ia berkata ; jikalau tuan- 
tuan periksa segala kitab-kitab yang telah dikarang akan dia 
oleh Al-ulama’ Al- Muhaqqiqun nescaya tiada tuan-tuan dapat 
bagaimana seumpama yang didatangkan dia yakni 
metsabitkan sunat gobliah Jumaat. 

Padahal telah menyebut oleh beberapa banyak ulama’ dalam 
kitab-kitab mereka itu yang telah saya sebutkan dalam kitab 
Taman Persuraian akan nama kitab-kitab mereka itu dan 
nombor mukanya. 

Dan sekarang saya sebutkan lagi akan nama-nama ulama’ 
yang mengatakan sembahyang qobliah Jumaat itu sunat dan 
nama-nama kitab mereka itu dalam “Tautan yang memalui” ini 
yang telah lalu sebutnya.Di sinilah nampak siapa yang benar. 

Dan apakah perasaan Haji Thahir Al-Minangkabawi itu pula 
pada memandang sekelian orang-orang Islam yang 
bermazhabkan dengan Mazhab Imam Asy-Syafie dan yang 
bermazhabkan dengan Mazhab Imam Abu Hanifah beribu-ribu 
million manusia ( Arab , Turki , Parsi , Bukhara , India.seluruh 
tanah melayu.tanah jawi dan lainnya ) yang sembahyang 
gobliah Jumaat hingga hari ini. 

Apa Haji Bakar yang menyuruh akan sekelian mereka itu yang 
million-milion sembahyang qobliah Jumaat ? Dan apa Haji 
Bakar yang menyuruh Imam An-Nawawi sembahyang gobliah 
Jumaat ? Dan apa Haji Bakar yang menyuruh akan Imam An- 

Nawawi menyebut di dalam kitabnya yang bernama Minhaj At- 
Thalibin mengatakan sunat sembahyang gobliah Jumaat ? 

Dan apa perasaan tuan memandang akan umur Haji Bakar ini 
agaknya sudah 1351 tahun.Sebab orang-orang Islam itu 
sembahyang gobliah Jumaat selama-lama ini dengan suruhan 
Haji Bakar.Geli hati saya mendengarnya. 

Dan telah berkata Haji Thahir Al-Minangkabawi itu daiam 
kitabnya yang bernama Ta^kirah muttabi’i sunnah pada muka 
32 demikian bunyinya; 

“Bahawasanya mereka itu menyangka akan sembahyang dua 
rakaat gobliah Jumaat itu ibadat yang dituntut akan dia oleh 
syariat dari sebab mereka itu menengok tuan-tuan gurujuan- 
tuan habib ,pak syeikh-pak syeikh.pak haji-pak haji ,pak lebai- 
pak lebai tekun mengerjakannya”. 

Adalah perkataan-perkataan Tuan Haji Thahir itu tuan-tuan 
yang berilmu sahaja yang menimbangkan. 

Dan telah berkata Tuan Haji Thahir Ai-Minangkabawi dalam 
kitab Huraian yang membakar pada muka 18 demikian 
bunyinya; 

“ Dan dalam al-Bukhari daripada hadis Sahl Bin Sa’d 
radhialahu ‘anhu katanya:tiadalah kami mengambil kerehatan 
daripada pekerjaan kami dan tiada kami makan pagi melainkan 
kemudian daripada Jumaat .Dan padanya daripada Anas 


58 



radhiallahu anhu katanya ;adalah kami berpagi-pagi 
(bersegera) pergi ke Jumaat dan kemudian daripada Jumaat 
baharulah kami mengambil kesenangan diri kami hingga akhir 
perkataannya beberapa panjang”. 

Saya jawab : 

Betullah bagaimana yang tersebut dalam Bukhari .Tetapi bukan 
kesemuanya sahabat-sahabat Nabi shallallahu alaihi wasallam 
yang ada dalam Madinah mengerjakan yang demikian.Tetapi 
ialah setengah-setengah daripada mereka itu. 

Maka jikalau ada sekelian mereka itu mengerjakan yang 
demikian tidaklah Nabi shallallahu alaihi wasallam menunggu 
dan menanti akan orang-orang datang ke masjid Rasulullah 
shallallahu alaihi wasallam pada hari Jumaat Jahamlah tuan 
baik-baik. 

Cubalah tuan baca perkataan Syeikh Ar-Ramli dalam Nihayatul 
Muhtaj dalam Juz yang kedua pada muka 59 demikian 
bunyinya : 

“ Dan adapun barang yang telah berlaku dengannya oleh adat 
dalam masa kita ini daripada perbuatan muraqqi yang berteriak 
yang keluar antara hadapan khatib berkata ia ;lnnallaha wa 
malaikatahu hingga akhir ayat.Kemudian mendatang ia dengan 
hadis .Maka tiada baginya asal pada sunnah seperti barang 
yang telah ditatwa dengannya oieh Al-Waiid rahimahullah.Dan 

tiada diperbuat akan dia antara hadapan Nabi shallallahu alaihi 
wasallam.Tetapi adalah ia menunggu pada hari Jumaat hingga 
berkumpul manusia. 

Maka apabila telah berkumpul mereka itu keluar la shallallahu 
alaihi wasallam kepada mereka itu seorang diri dengan tiada 
jawisy yang memekik di hadapannya.Maka apabila naik ia atas 
mimbar berhadap ia kepada manusia dengan mukanya dan 
memberi salam atas mereka itu.Kemudian ia pun duduk dan 
memulailah Bilal itu bang.Maka apabila selesai ia 
daripadanya.berdiri Nabi shallallahu alaihi wasallam 
mengucapkan khutbah daripada ketiadaan perceraian antara 
bang dan khutbah dengan tiada atsar dan tiada khabar dan 
tiada lain.Dan sedemikian itu pada masa khulata’ yang ketiga 
kemudian daripadanya - maka telah diketahui bahawasa ini 
perbuatan bid’ah hasanah. 

Kerana ada dibaca ayat yang mulia itu menjaga dan 
mengingatkan pada mendatangkan selawat atas Nabi 
shallallahu aaihi wasallam pada hari yang besar yang dituntut 
padanya membanyakkan membacanya.Dan pada membaca 
hadis kemudian daripada bang dan dahulu daripada khutbah 
iaitu menjaga dan mengingatkan bagi orang yang mukallat bagi 
menjauhkan berkata-kata yang diharamkan atau yang 
dimakruhkan pada ini waktu iaitu atas bersalah-salahan ulama’ 
padanya. 


60 



Dan sungguh adalah Nabi shallallahu alaihi wasallam bersabda 
ia hadis atas mimbar dalam khutbahnya dan khabar yang 
tersebut itu shahih.lntaha.” 

Dan zahir makna menunggu itu ialah kemudian daripada 
gelincir matahari.Apa tidakkah sempat siapa-siapa yang hadir 
dalam masjid sembahyangkan gobliah Jumaat apabila sudah 
gelincir matahari dan sebelum Nabi shallallahu alaihi wa sallam 
membaca khutbah. 


Dan terkadang lewat Nabi shallallahu alaihi wasallam 
sembahyang Jumaat kerana sangat-sangat panas bagaimana 
yang ada tersebut dalam Hadis Al-Bukhari: 


(Ini bab pada menyatakan apabila sangat panas pada hari 

Jumaat) 





Adalah Nabi shallallahu aaihi wasallam apabila sangat-sangat 
sejuk bersegera ia shallallahu alaihi wasallam dengan 
mengerjakan sembahyang dan apabila sangat-sangat panas 
melewat ia akan sembahyang yakni sembahyang Jumaat. 

Dan telah kita ketahui bahawasa Nabi shallallahu alaihi 
wasallam adakalanya segera ia sembahyang Jumaat dan 

adakalanya lewat ia daripadanya dengan sebab-sebab 
tersebut. 

Maka apabila ia shallallahu alaihi wasallam lewat masuk masjid 
tidakkah boleh orang-orang yang hadir dalam masjid 
sembahyangkan gobliah Jumaat.Dan jikalau tidak sempat 
,tidakkah boleh mereka itu sembahyangkan gobliah Jumaat 
kemudian daripada Jumaat.Dan tidakkah jatuh ada’ (tunai) 
juga.Dan bukankah waktu sembahyang sunat rawatib yang 
dahulu daripada sembahyang tardhu dengan masuk waktunya 
yakni waktu sembahyang tardhu. 

Dan adapun perkataan Haji Thahir Al-Minangkabawi dalam 
kitab Huraian yang membakar pada muka 19 .Maka kita 
berkata adalah perkataannya yakni “dengan Jumaat” iaitu 
diihtimalkan bahawa ada ia perkataan at-tabi’i (Ibnu Khuldah ) 
dan tahamnya sahaja.maka tiada boleh dijadikan hujjah atau 
diihtimalkan bahawa ada ia daripada nagalnya darlpada 
Saidina Anas. 

Akan tetapi hadis ini telah diriwayatkan dengan beberapa jalan 
daripada Saidina Anas dan tiada padanya sebutan jumaat 
...(sehingga akhir).Maka adalah perkataan Haji Thahir al- 
Minangkabawi itu tinggalkanlah ia di situ dengan halnya.Dan 
kita hendaklah berpegang dengan perkataan Imam Al-Bukhari 
dan hadis yang diriwayatnya itu. 

Kerana Imam Al-Bukhari itu telah menentukan bahawa 
kehendak sembahyang pada hadis ialah sembahyang 
Jumaat.Dari sebab itu katanya ; 

Apa sembahyang tardhu pada hari Jumaat ?.Tidakkah 
sembahyang Jumaat dan sembahyang Asar.Dan apa waktu 
yang sangat-sangat panas dalam musim panas ? Tidakkah 
dalam waktu Zohor .Dan apa sembahyang tardhu pada hari 
Jumaat dalam waktu zohor? Tidakkah sembahyang 
Jumaat.Pahamkanlah halus-halus sedikit dan cermat insya 
Allah selamat.Janganlah bodohkan Imam Al-Bukhari !!. 


Dan apabila Nabi lewat sembahyang Jumaat dengan sebab 
yang tersebutjidakkah boleh orang-orang yang hadir dalam 
masjid sembahyangkan gobliah Jumaat .Taammal. 

KHATIMAH 


Maka telah kita baca akan kitab Huraian yang membakar.Dan 
saya dapati ada dua belas orang yang menyokong dan 
mengaku akan kitab Huraian yang membakar itu.Kesemuanya 
mereka itu mengatakan sembahyang gobliah Jumaat itu bid’ah. 

Dan setengah daripada mereka itu daripada bangsa Mesir 
anak murid Muhammad Abduh dan setengah daripada mereka 
itu ulama’ wahhabi yang ada dalam Makkah. 

Dan setengah daripada ulama’ Makkah itu daripada bangsa 
Mesir dan setengah daripada arab Makkah dan daripada 
bangsa Melayu iaitu Muhammad Nor Pathani pengarang kitab- 
kitab wahhabi dalam perkara ushuluddin dan lain.Dan saya 
tahu dan kenal betul akan dia.Oleh yang demikian tidaklah 
pelik pada saya .Dan sayang sedikit sekelian mereka itu tiada 
menyatakan apa mazhabnya ,tetapi tidak apa juga. 

Adapun orang-orang yang dikatakan ulama’ itu sama ada 
dalam Mesir seperti Sayyed Rasyid Redha (Shohibul Manar) 
dan Asy-Syeikh Thanthawi Jawhari atau yang di dalam Makkah 
seperti Abu As-Samah dan Ahmad AI-‘Adawi dan lain yang 
mengaku akan kitab Huraian yang membakar itu ,maka ada 
orang kita Melayu yang duduk di Mesir menuntut ilmu di sana 
yang kenal dan tahu akan hal-hal mereka itu bagaimana yang 
ada tersebut dalam suratkhabar Lidah Benar 4 Muharram 1351 
muka 7 demikian bunyinya : 

Ini Huraian yang membakar 
Taman Persuraian Haji Bakar 

Inilah sebuah kitab karangan Al-Fadhil Syeikh Muhammad 
Thahir Jalaluddin .Al-Fadhil yang tersebut tidak membuang 
masa dari perjalanannya.Yang mana beliau sedang beredar di 
Mesir kira-kira 9 bulan beliau karang sebuah kitab guna 
menolak karangan Al-Fadhil Al-Haj Bakar tasal dua rakaat 
gobliah bagi Jumaat. 

Al-Muallif sendiri hadiahkan sebuah kitab yang tersebut kepada 
saya.Berat tangan menerimanya bukan kepalang.Tetapi 

dipandang jauh arah.diterima jua pura-pura berkata terima 

kasih. 

Itu kitab sekarang sudah bertolak dari Mesir bersama-sama 
dengan pengarangnya.Banyaknya seribu buah .Yang mana itu 
kitab akan sampai ke tanah jawi. 

Wahai kaumku I Ahlis Sunnah.Nampaknya kitab ini beerti 
membuang sebahagian ibadat kamu iaitu dua rakaat gobliah 
bagi Jumaat .Dan mempalsukan ulama’-ulama’ yang 
mu’tabar.Dari jauh saya kirim nasihat kepada awam al- 
musliminjangan tertipu daya melihat kitab itu dan jangan 
dibenarkan sekali-kali. 

Adapaun ulama’ 12 orang membenarkan mengkuatkan kitab 
itu yang mana mereka itu ulama’ dari Makkah dan dari Mesir 
semua belaka saya kenal dan mengerti sangat yang mereka 
masuk dalam golongan.Sungguhpun ada kamu lihat ulama’ 
Azhar yang tersebut pada kitab itu .tetapi sebenarnya bukan 
dalam golongan Azhar.bahkan itulah ulama’ yang dibuangkan 
dari Azhar pada tahun yang lalu bagaimana yang berberita ( 60 
) orang ulama’ Azhar dikeluarkan dari Azhar.Jangan kamu 

anggap ulama’ bahagian Azhar ada menolak dua rakaat 
gobliah itu .Kalla^° ..(sehingga akhir) 

Lisan Shorim." 

Banyaklah saya mengucapkan terima kasih kepada Lisan 
Sharim itu mengingat dan menjaga akan orang-orang yang 
awam supaya tiada terkena , terkeliru mereka itu. 

Dan adalah orang-orang yang dikatakan ulama’ itu yang 
memuji akan kitab Huraian yang membakar itu iaitu : 

1- Abduz Zhahir Abus Samah Mishri 

2- Abdur Razzaq Hamzah Mishri 

3- Sulaiman Abazhah Mishri 

4- Muhammad bahjah Al-baithar Mishri 

5- Rasyid Redha Sohib Al-Manar Mishri 

6- Ahmad Ai-‘Adawi Mishri 

7- Thanthawi Mishri 

8- Abdullah Qadhi Al-Wahhabi 

9- Muhammad Nor Pathani pengarang usuluddin Al-wahhabi 
yang bernama Al-Hidayah As-Saniyyah wa At-Tuhfatus Al- 
Wahhabiyyah An-Najdiyyah 

10- Admad yusof Gisti Banjar 

11- Uthman Ar-Radhi Al-Makki 

12- As-Sayyid Yusof Bin Ali Az-Zawawi 


Kalla yakni tidak sekali-kali. 
Yakni lidah yang tajam. 

Ingat-ingat 


Telah tersebut dalam hukmu haiah kibar al-ulama’ al-azhar 
pada kitab Al-lslam dan Ushul Al-Hukm bagi karangan Asy- 
Syeikh Ali Abdur Razzaq salah seorang daripada ulama’ Azhar 
yang telah dikeluarkannya dalam Mesir.Kemudian telah 
diperiksa akan kitab itu oleh ulama’ Azhar.Maka telah didapati 
akan kitab Al-lslam dan ushul al-hukm itu menyalahi bagi 
Agama islam dan bagi nash-nash Quran al-Karim dan sunnah 
An-Nabi dan ijma’ al-ummah. 

Kemudian didakwa dan dibicarakan akan Abdur Razzaq itu di 
hadapan Hadratul Padhilah Al-Ustaz Al-Akbar Asy-Syeikh 
Muhammad bin Al-Fadhl Syeikh Jami’ Al-Azhar serta hadir 
bersama-samanya 24 orang ulama’ yang besar-besar yang ada 
tersebut nama-nama mereka itu dalam hukmu haiah kibar al- 
ulama’.^^ 

Kemudian daripada telah dibicara akan dia dan didapati akan 
kitab yang dikarangnya itu salah besar sebab menyalahi akan 
agama Islam.Dihukum akan dia dengan dikeluarkan dia 
daripada kumpulan ulama’ dan tidak dibenar akan dia mengajar 
dalam Azhar .Oleh yang demikian jika ada sampai kepada kita 
kitab yang dikarang oleh Abdur Razzaq itu jangan diterima dan 
jangan kita pakai. 


Lembaga hukum para ulama. 

Saya banyak mengucapkan terima kasih kepada Tuan Haji 
Thahir al-Minangkabawi itu yang ia telah membetul akan 
perkataannya yang paling punggung yang ada dalam kitabnya 
yang bernama “Tazkirah muttabilssunnah” yang telah saya 
batal akan dia yang ada saya sebutkan dalam kitab saya yang 
bernama “Taman Persuraian” pada muka 19 hingga muka 21 
lihatlah di sana. 

Dan telah dibetulkannya lebih kurang sepuluh baris bukan dua 
tiga kalimah sahaja.Dan telah disebut akan dia pada kulit kitab 
Huraian yang membakar yang pertama pada sebelah 
dalamnya .Mudah-mudahan hilanglah terkeliru orang-orang 
yang awam pada mengikut akan perkataannya yang salah 
itu.Dan saya harap dapat ia membetulkan apa-apa yang salah 
lagi .Mudah-mudahan Allah kurniakan baginya pahala. 

Bersalah-salahan mazhab pada sembahyang gobliah 
Jumaat dan ba’diahnya. 

Adapun sembahyang pobliah Jumaat dan ba’diahnya ,maka 
iaitu sunat pada mazhab Imam Abu Hanilah akan sebagai 
sunat yang dituntut hampir kepada wajib dan dicela akan orang 
yang kekal menlnggal akan dia. 

Lihatlah dalam Ad-Durrul Mukhtar atas syarah Tanwir al- 
Abshar.Dan dalam Hasyiah Raddul Mukhtar dan dalam Al- 
Bahr. 

Dan pada Mazhab Imam malik tiada sunat sembahyang 
kemudian daripada Jumaat dalam masjid .Kerana Nabi 
shallallahu alaihi wasallam adalah ia berpaling kemudian 
daripada Jumaat dan tiada sembahyang dalam masjid. 

Dan kata Imam Ahmad Bin hanbal ; tiada sunat bagi Jumaat 
dahulu daripadanya dan kemudian daripadanya.Lihatlah dalam 
syarah Oasthalani dalam Juz yang kedua pada muka 184. 


Dan apabila telah kita ketahui bahawasanya sembahyang 
gobliah Jumaat dan ba’diahnya itu bersalah-salahan mazhab 
yang empat.Maka barangsiapa hendak sembahyang gobliah 
Jumaat dan ba’diahnya ,maka ikutlah mazhab yang berkata 
sunat keduanya.Dan barangsiapa tidak hendak sembahyang 
gobliah Jumaat atau gobliah Jumaat dan ba’diahnya,maka 
ikutlah mazhab yang berkata tiada sunat. 




Dan bagi kami segala amal kami dan bagi kamu segala amal 
kamu padahal kami ikhlas baginya akan agama dan amal,tiada 

kamu. 


Telah tamatlah saya menulis risalah ini pada 10 Rabiul Awwal 
tahun 1351m dalam Bandar Maharani. 




OilUJl 

Nukilan biograti penulis risalah 



Syeikh Abu Bakar Muar - Benteng pertahanan kaum tua 

Oleh TUAN GURU WAN MOHD. SHAGHIR ABDULLAH 

NAMA lengkapnya ialah Haji Abu Bakar bin Haji Hasan al- 
Muari bin Haji Ahmad bin Anggak bin Datuk Sijo Bukit Moh, 
Muar Bandar Maharani, Johor. Beliau dilahirkan pada tahun 
1292 Hijrah/1875 Masihi, dan meninggal pada tahun 1357 
Hijrah/1938 Masihi. Selama 34 tahun beliau berada di Mekah 

untuk menuntut ilmu, iaitu ketika usianya enam tahun (1881 
M/1299 H.) dan pulang ke tanah air pada tahun 1915 Masihi. 

GURU-GURUNYA: 

Semua ulama yang telah disebut dalam riwayat Syeikh 
Abdullah Fahim dan Abdul Lathit Melaka, adalah juga guru 
kepada Abu Bakar. Ulama yang paling rapat dengannya ialah 
Syeikh Ahmad bin Muhammad Yunus Lingga. 

Kepada uiama yang berasal dari Lingga, Riau itu beliau 
mendalami hadis Bukhari. Sementara llmu Oiraat dipelajarinya 
dan menerima ijazah daripada Syeikh Abdullah bin Oasim as- 
Sanguri, iaitu ulama yang berasal dari dunia Melayu yang 
menjadi ketua giraat tujuh di Hijaz pada zaman itu. 

Seperti Abdullah Fahim, beliau juga mendalami llmu Falak dan 
menerima ijazah daripada Syeikh Muhammad Nur al-Fathani. 
Selain itu ada dua orang ulama, gurunya yang banyak disebut 
dalam tulisannya, iaitu Syeikh Muhammad Mukhtar bin Atharid 
Bogor dan Syeikh Umar bin Abdur Rasyid as-Sumbawi. 

AKTIYITI: 

Abu Bakar al-Muari adalah Qadi Muar dan pernah menjadi 
Mutti Johor, selama seminggu sahaja. Bersama-sama Abdullah 
bin Isa, Syed Abdul Oadir bin Muhammad, Abdus Syukur bin 
Ismail, Yusut bin Muhammad, Syed Muhammad bin Othman 
bin Yahya, Haji Muhammad Yunus bin Haji Ibrahim dan Haji 

Abu Bakar bin Haji Hasan, mereka menggubal 'Undang- 
Undang Jam'iyah Percadangan' (Bandar Maharani Muar, Mac 
1925, dicetak oleh Mathba'ah al-Khairiyah Muar 1925). 

Abu Bakar al-Muari adalah pengasas Madrasah Al-Arabiyah Al- 
Khairiah di Muar. Beliau bukan hanya mendirikan madrasah, 
tetapi keterlibatannya di Bandar Muar meliputi keseluruhan 
aspek pembangunan di Muar, terutama sekali yang melibatkan 
urusan kelslaman. 

MURID-MURIDNYA: 

Murid-muridnya sangat ramai, bukan hanya murid di madrasah 
tetapi termasuk murid-murid yang menadah kitab di masjid, 
surau dan di rumahnya, sehingga beliau dikenali dengan nama 
'Haji Abu Bakar Alim'. 

Di antara tokoh yang pernah mendapat pendidikan di 
Madrasah Al-Arabiyah Al-Khairiah ialah saudara sepupu beliau 
yang bernama Tan Sri Mohamed Noah. Setelah Mohamed 
Noah menerima pendidikan di madrasah tersebut, Abu Bakar 
lalu menghantarnya belajar ke Timur Tengah. Mohamed Noah 
adalah ayah mertua kepada allahyarham Tun Abdul Razak 
(Perdana Menteri Malaysia yang kedua). 

Murid Abu Bakar yang lain ialah Ustaz Muhammad Yasin. 
Beliaulah yang meneruskan perjuangan pendidikan madrasah 

yang diasaskan oleh gurunya itu. Muhammad Yasin adalah 
ayah kepada Tan Sri Muhyiddin Yasin . 

Murid Abu Bakar yang lain ialah Datuk Haji Mohd. Noor. Di 
antara anak beliau ialah Datuk Haji Juma’at, bekas Ketua 
Pengarah Dewan Bahasa dan Pustaka, (sekarang Bendahari) 
Persatuan Sejarah Malaysia. Menurut keterangan Mohammad, 
anak kepada Abu Bakar Muar, kedua-dua tokoh di atas sangat 
memuji dan mengenang jasa orang tuanya (Abu Bakar). 

Mohamed Noah pernah berkata, "Kalaulah aku tidak dididik 
oleh sepupuku, Abu Bakar, tiadalah aku dapat ke Timur 
Tengah. Barangkali aku pun hidup dalam kejahilan tiada kenal 
hukum-hakam Islam ...". 

Muhammad Yasin pula pernah berkata, "Ketika aku akan 
belajar ilmu kemegahan dunia di Sumatera, setelah diketahui 
oleh Abu Bakar Alim, aku lalu dinasihatinya supaya belajar 
kepada beliau sahaja. Sekiranya aku melanggar nasihat beliau, 
mungkin aku menjadi seorang yang jahat." 

KARYA-KARYANYA: 

Abu Bakar al-Muari menghasilkan karangan dalam jumlah yang 
banyak. la ditulis dalam bahasa Arab dan Melayu. Oleh sebab 
ruangan yang disediakan sangat terbatas, semua karangannya 
tidak dapat disenaraikan di ruangan ini. 

Keterangan ringkas hanyalah sebagai berikut, bahawa 
beberapa karyanya merupakan polemik dengan Syeikh Tahir 
Jalaluddin al-Minankabawi al-Azhari. Walaupun Syeikh Tahir 
Jalaluddin adalah sahabatnya yang sama-sama belajar di 
Mekah, namun pendapat kedua-duanya adalah berbeza. 

Abu Bakar merupakan benteng pertahanan Kaum Tua, 
sedangkan Syeikh Tahir Jalaluddin adalah pelopor pergerakan 
Kaum Muda. Abu Bakar juga mengarang risalah menolak 
pendapat Hasan Bandung. Sebuah lagi karyanya di dalam 
bahasa Arab juga menolak beberapa pendapat Sayid Rasyid 
Ridha, ulama Mesir, tokoh retormis yang sangat terkenal. 
Karya-karya Abu Bakar Muar yang bercorak polemik dengan 
Syeikh Tahir Jalaluddin yang telah ditemui ialah Taman 
Persuraian, ditulis pada 6 Ramadan 1346 Hijrah/1927 Masihi di 
Muar, Bandar Maharani. 

Kandungannya menyatakan tentang sunat sembahyang 
ba'diyah Jumaat dan gabliyahnya. la membatalkan perkataan 
Syeikh Thahir Jalaluddin al-Minankabawi, guru Madrasah Al- 
Haji Taib Parit Jamil Muar yang mengatakan sembahyang 
gabliyah itu bidaah. Dan menyatakan sembahyang sunat 
Tahiyatul Masjid, rumuz-rumuz ulama tikah, tarikh Imam ar- 
Rafi'ie, Imam an-Nawawi dan Ibnu Hajar al-Haitami. Dicetak 
oleh Mathba'ah al-Khairiyah, Muar (tanpa tarikh). Dicetak 


74 



dengan perbelanjaan ahli-ahli al-khair Johor, Muar, Segamat, 
Kota Tinggi dan Kukup. 

Salah satu sebab penyusunan karya ini ialah pertanyaan Haji 
Utsman bin Haji Muhammad Said, guru agama Bandar 
Maharani, 14 Syaaban 1346 Hijrah. Surat dilampirkan pada 
halaman awal dan setelah pada halaman akhir dilampirkan 
surat Haji Utsman bin Haji Muhammad Said, tarikh, Bandar 
Maharani, 18 Zulhijjah 1346 Hijrah yang menyambut baik kitab 
ini. 

Judul selanjutnya ialah Tautan Yang Memalui Atas Huraian 
Haji Thahir Al-Minankabawi. Diselesaikan 10 Rabiulawal 1351 
Hijrah/1932 Masihi dalam Bandar Maharani, Muar. Cetakan 
yang pertama Mathba'ah al-Jamiliyah, Muar, 1351 Hijrah/1932 
Masihi. Kandungannya merupakan polemik dengan Syeikh 
Tahir Jalaluddin al-Minankabawi, sebagai tanggapan atas 
karya yang berjudul Huraian Yang Membakar. 

Di dalam Taman Persuraian Haji Bakar, yang dipersoalkan 
ialah mengenai sembahyang gabliyah Jumaat. la merupakan 
kelanjutan judul Taman Persuraian. Polemik dengan Hasan 
Bandung pula, Abu Bakar Muar menyusun risalah berjudul 
Majlis Uraian Muar-Johor. Diselesaikan 20 April 1932 Masihi 
dalam Bandar Maharani, Muar, Johor. Kandungannya 
menjawab dan membatalkan tatwa pengarang Al-Fatwa 
Persatuan Islam Bandung yang mengatakan babi itu najis 

dimakan bukan najis disentuh, dan mulut anjing pun belum 
tentu najisnya. Salah satu sebab disusun karangan ini atas 
permintaan anggota Gubahan Setia Kelab Muar yang 
ditandatangani oleh ketuanya, Abdus Syukur bin Ismail 
bertarikh 2 April 1932. Surat tersebut dicetak pada halaman 1- 
2 . 

Mengenai sanggahan pendapat Sayid Rasyid Ridha selain 
dalam bahasa Arab, terdapat terjemahannya dalam bahasa 
Melayu yang diberi judul Sanggamara Dalam Perkara Menolak 
dan Membatalkan Perkataan Sayid Muhammad Rasyid Ridha 
Yang Berkata Dengan Niat Ushalli Itu Bid'ah. Sama ada yang 
dalam bahasa Arab atau pun yang dalam bahasa Melayu 
hingga kini belum ditemui. 

Cogan Perikatan. Diselesaikan pada 3 Zulkaedah 1346 
Hijrah/1928 Masihi, dalam Muar, Bandar Maharani, Johor. 
Cetakan yang pertama Mathba'ah al-Khairiyah, Muar, 15 
Syawal 1346 Hijrah/1928 Masihi. Kandungan risalah ini juga 
merupakan polemik kerana mempertahankan pendapat 
golongan Mazhab Syatie daripada serangan Kaum Muda yang 
menolak mengucapkan lafaz 'Ushalli'. 

Karya Abu Bakar Muar selain yang bercorak polemik, 
dilengkapi pula dengan pelbagai disiplin ilmu, di antaranya 
tentang llmu Palak, ditulis dalam bahasa Arab. la masih dalam 
bentuk manuskrip dan belum diberi judul, diselesaikan pada 28 

Rabiuakhir 1323 Hijrah/1905 Masihi di Mekah. Kandungan ilmu 
talakiyah merupakan syarah nazam al-Fadhil Abil Hasan Ali bin 
Abi ar-Ri]al al-Katib al-Qairuani. 

Ilmu Wafaq, juga dalam bahasa Arab. la masih dalam bentuk 
manuskrip dan belum diberi judul. Diselesaikan pada 1 
Zulhijjah 1323 Hijrah/1905 Masihi di Mekah. Tentang faraid 
(cara-cara membahagi pusaka) ditulis kitab berjudul Nihayatut 
Tagrib fi Ma'rifatil Irtsi wat Ta'shib, juga dalam bahasa Arab. la 
masih dalam bentuk manuskrip dan diselesaikan pada 28 
Jamadilawal 1324 Hijrah/1906 Masihi di Mekah. 

Tentang kelahiran Nabi Muhammad s.a.w., disusun risalah 
bernama Peringatan. Diselesaikan pada 2 Rabiulawal 1338 
Hijrah/1919 Masihi dalam Bandar Maharani, Muar, Johor. 
Kandungannya menyatakan kalimah-kalimah yang ada di 
dalam kitab Kisah Maulid an-Nabi bagi karangan Sayid Ja'far 
al-Barzanji yang harus diubah-ubahkan bacaannya, cetakan 
yang pertama, Mathba'ah al-Khairiyah, Bandar Maharani, Muar, 
1938. 

Juga tentang kelahiran Nabi s.a.w. beliau susun Mastika Ajaib. 
Diselesaikan pada 9 Safar 1350 Hijrah/26 Jun 1931 Masihi, 
dalam Bandar Maharani, Muar, Johor. Kandungannya 
menyatakan hukum dan kelebihan membaca Maulid an-Nabi 
s.a.w., cetakan yang pertama Mathba'ah al-Jamiliyah, Parit 

Jamil, Muar, 1350 Hijrah/1931 Masihi. Sebab disusun risalah ini 
memenuhi pertanyaan anggota Gubahan Setia Kelab Muar. 

Tentang tajwid, Abu Bakar Muar menyusun risalah Pertinjauan, 
Penggal Pertama. Diselesaikan pada 1 Syaaban 1342 Hijrah 
dalam Bandar Maharani, Muar. Cetakan yang pertama, 
Mathba'ah al-Khairiyah, Muar, 1342 Hijrah/1924 Masihi. Pada 
halaman pertama sesudah halaman kulit terdapat salinan 
ijazah daripada gurunya, Syeikh Abdullah bin Muhammad 
Oasim Senggora yang dikeluarkan pada hari Jumaat, 25 
Zulhijjah 1334 Hijrah di Mekah. 

Hikayat Oadhi Dengan Harami, diselesaikan pada 12 
Rabiulawal 1343 Hijrah dalam Bandar Maharani, Muar. 
Cetakan yang pertama, Mathba'ah al-Khairiyah, Muar, 1343 
Hijrah/1924 Masihi. Kandungannya merupakan sastera Islam, 
menceritakan kisah seorang qadi pada zaman pemerintahan 
Harun ar-Rasyid 

Abu Bakar juga menyusun buku-buku pengetahuan lain, seperti 
buku mengenai masakan yang terkumpul dalam judul Jangka 
Rampaian yang terdiri daripada tiga jilid. Saya simpulkan saja 
bahawa Abu Bakar Muar telah melakukan penulisan sejak 
tahun 1323 Hijrah/1905 Masihi hingga 18 Muharam 1357 
Hijrah/20 Mac 1938 Masihi. Judul terakhir karyanya ialah 
Jadwal Tarikh Antara Nabi Adam Dengan Nabi Muhammad 
s.a.w. Dan Lainnya. 

